کوردیپێدیا - 📅 کڕۆنۆلۆژیای رووداوەکان - 23-05\n- وەزارەتی تەندروستی حکومەتی هەرێمی کوردستان، ئامارەی 24 کاتژمێری رابردووی تووشبوون، مردن و چاکبوونەوەی لە هەرێمی کوردستان بڵاوکردەوە، بە گوێرەی ئامارەکانیش (955) حاڵەتی\n- هێزە ئەمنییەکانی دەوڵەتی تورک لە ناوەند و ناوچەکانی پارێزگای بەدلیس هەڵیانکوتایە سەر ماڵی هاووڵاتییان و 5 هاووڵاتییان دەستگیرکرد و دادگای دەوڵەتی تورکیش سزای زیندانیکردنی بەسەر 4 هاووڵاتییاندا سەپاند.\n- رێکخراوی مافی مرۆڤی هەنگاو بڵاویکردەوە، ژنێکی گەنجی خەڵکی گوندی زەنگۆ سەر بە شاری سەڵماس بە ناوی مریەم ئەتمانی، بەهۆی ئەو برینانەی بەهۆی سووتانەوە لەسەر جەستەی بوون، لە یەکێک لە ناوەندە تەندروستییەکانی شاری ئورمیە گیانی لەدەستدا. بەگوتەی سەرچاوەیەکی هەن\nدەوڵەتی تورک و چەتەکانی ژنێکی گەنج و گەنجێکی عەفرینی ڕفاند\n01020304050607080910111213141516171819202122232425262728293031 - 010203040506070809101112 - 2020201920182017201620152014201320112005200420031997199219891988198519831976196619371919\n📂 23 May ▾\nباشاک ده‌میرتاش سه‌ردانى سه‌لاحه‌دین ده‌میرتاشى کرد\n- باشاک دەمیرتاش سەردانی سەلاحەدین دەمیرتاشسەلاحەدین دەمیرتاشی هاوژینی لە زینداندا کرد.\n- دادگە‌ی دیلۆک-ی باکووری کوردستان سزای 16 ساڵ و 8 مانگ زیندانیکردن کە بۆ ئیدریس بالوکەنئیدریس بالوکەن پەرلەمانتاری پارتی دیموکراتی گەلان - هەدەپەهەدەپە بڕابوویەوە، پەسەند کرد.\n- هاوسەرۆکی هەدەپە لە بانگەشەی هەڵبژاردنی پارتەکەیدا لە ئامەدئامەد، داوای پێکهێنانی هاوپەیمانی کوردی کرد بۆ ئەوەی دەنگی کورد پەرتەوازە نەبێت و سەرکەوتن بەدەست بهێنن.\n- بەڕێوەبەری گشتی زانیاری (ئیتڵاعات)ی پارێزگای سنەسنە ئاشکرای دەکات، لە باجی بازرگانی کۆڵبەرکۆڵبەران و دانیشتووانی ناوچە سنوورییەکان گەندەڵی ئاشکرا بووە کە بە ملیۆنان دۆلار مەزەندە دەکرێت.\n- ئامنستی ئینتەرناشناڵ بەبڵاوکردنەوەی ڕاگەیەندراوێک نیگەرانی دەربڕیوە لەبارەی لەسێدارەدانی ڕامین حسێن پەناهی، چالاکوانی سیاسیی کوردی سزادراو بە سێدارە.\n- شەوی رابردوو ژمارەیەک چەکدار بەجلوبەرگی سەربازییەوە هەڵیانکوتاوەتەسەر گوندی کەنعان لەباشوری شارەدێی ریازی سەربە کەرکوککەرکوک و (حاجی مەحجوب) موختاری گوندەکەیان رفاندووە. وتیشی دوای چەند کاتژمێرێک ئەکاونتەکانی داعشداعش لەتۆڕە کۆمەڵایەتییەکان وێنەی ساتی کوشتنەکەیان بڵاوکردەوەو بەرپرسیارێتییەکەیان لەئەستۆگرت.\n- وەفدی یەکێتی گەیشتە بەغدا و لەگەڵ سەدر و عەبادی و مالکی کۆدەبێتەوە.\n- وەفدی یەکێتی نیشتیمانی کوردستان و پارتی دیموکراتی کوردستان لە بەغدا لەگەڵ فوئاد مەعسومفوئاد مەعسوم سەرکۆماری عێراق کۆبوونەوە.\n- هەندێک سەرچاوە باس لە ململانێی پارتی و یەکێتی دەکەن لەسەر پۆستی سەرۆککۆماری ئێراق.\n- ئێوارەی ئەمڕۆ، تۆپخانەکانی تورکیا ژمارەیەک گوندی شارەدێی سیدەکانسیدەکانیان لە سۆرانسۆران بە چڕی تۆپبارانکرد و چەند فڕۆکەیەکی تورکیاش بە ئاسمانی سنورەکەدا دەسوڕێنەوە.\n- کاژێر 22:00-ی ئەمشەو چەکدارانی داعش هێرشیان کردووەتەسەر گوندی سلێمان وەهاب لە ناوچەی شێخ بابا. ئاسایشی گەرمیانیش دەڵێ کوژراو و بریندار هەیە.\n- لە بەردەم دادگای شارەزوورشارەزوور شەڕە تەقە لەنێوان دوو لایەن، کە پێشتر کێشەیان هەبووە، روویدا لە ئەنجامدا کەسێک کوژرا و پێنج کەسی دیکەش بریندار بوون.\n- نرخی بەنزینی نۆرماڵ لە هەرێمی کوردستان 25 دینار و جۆرەکانی دیکەش نزیکەی 70 دینار بۆ هەر لیترێک بەرزبوونەتەوە، لەگەڵ گرانبوونیشی ناڕەزایەتیی شوفێر و خەڵکی لێکەوتووەتەوە.\n- لە شاری یاریی ماجدی مۆڵی لە هەولێر، لە یارییەکدا خوشک و برایەک و کچێکی پوریان گیانیان لەدەستدا و دوو کەسی تریش برینداربوون.\n- ساڵح موسلیمساڵح موسلیم، داوادەکات هەمووان 26ی ئایار بۆ عەفرینعەفرین بڕژێنە سەر شەقامەکان، دەشڵێت: سیاسەتە داگیرکارانەکانی دەوڵەتی تورک تایبەت نییە بە عەفرین، بەڵکو لە باشوری کوردستانیش هەر ئەو سیاسەتەیە و بە فڕۆکە هێرش دەکاتە سەر هاوڵاتیان.\n- شاندێکی ئیتالی کە پێکهاتووە لە چەند ڕۆژنامەنووس و سیاسەتمەدارێک بەمەبەستی چاودێریکردنی دۆخی ڕۆژئاوای کوردستان و باکوری سوریا گەیشتە ڕۆژئاوای کوردستان.\n- سوپای تورکیای داگیرکەر و چەتەکانی هاوپەیمانی شەوی ڕابردوو تۆپبارانی گەڕەکی شێخ مەقسوود-ی کوردنشینیان کرد لە شاری حەلەب. هاوکات تۆپبارانی شارۆچکەی کەفەر-یان کرد کە بە دووری 5کم دەکەوێتە باکووری حەلەب. بەپێی زانیارییەکان بەهۆی تۆپبارانەکە، هاوڵاتیانی سیڤیل بریندار بوون و زیانی مادی بە خانووی هاوڵاتیان گەیشتووە.\n- سەرۆکی لیژنەی ئاسایشی نەتەوەیی و سیاسەتی دەرەوەی ئەنجومەنی شورای ئیسلامی ئێران رایگەیاند، ئەگەر ئەمریکا بیەوێت یارییەکە لەمە زیاتر بگۆڕێت، وەڵامی پێویست لە لایەن ئێرانەوە وەردەگرێت.\n- بانکی ناوەندی تورکیا لە کۆبوونەوەکەیدا، تێکڕای نرخی سوەکانی بۆ قەرزە درێژخایەنەکان لە 13.5 ەوە بەرزکردەوە بۆ 16.5%. پاش بڕیارەکەی بانکی ناوەندەی تورکیا، بەهای لیرە بەرامبەر دۆلار بەخێرایی بەرزبوەوە بۆ 4.55 لیرە بۆ هەر دۆلارێک و 5.33 لیرە بۆ یەک یۆرۆ، دوای ئەوەی ئەمڕۆ بەهای یەک دۆلار بەرزبوەوە بۆ 4.92 لیرە و یۆریەکیش بە 5.74 لیرە مامەڵەی پێوەکرا.\n1. 👁 ئاژانسی ناسا و دەستەی ژینگە لەبارەی ئاوی هەرێم هۆشداری دەدەن\n3. 👁 بانکێکی ئەڵمانی پێشبینیەکی مەترسیدار دەبارەی لیرەی تورکی بڵاودەکاتەوە\n4. 👁 سایلۆکان ئەمساڵ تەنیا 323 هەزار تۆن گەنم وەردەگرن\n5. 👁 هەڵەبجە: تەنها لە ساڵێکدا 400 خوێندکار وازیان لە خوێندن هێناوە\n1. 👁 Banga Beşdarbûna “Çalkîya Dijê Dagirkerîya Dewleta Tirk ya li Kurdistanê”\n2. 👁 جريمة اخری تضاف الی السجل الاجرامي للاحتلال التركي في منطقة عفرين\n3. 👁 داواکاریی بەشداربوون لە چالاکیی دژی داگیرکاریی دەوڵوتی تورکیا لە کوردستان\n4. 👁 هەپەگە کوژرانی 9 سەربازی تورکی ڕاگەیاند 23-05-2018\n1. 👁 مەیسەم کەریم عەلی\n2. 👁 فەرەیدون حسەین زادە\n- شاعیر و نوسەر، کەریم شارەزاکەریم شارەزا شەوی رابردو لەشاری هەولێرهەولێر لەتەمەنی 87 ساڵیدا کۆچی دوایی کرد.\n- ئاگرێکی گەورە لە شارۆچکەی دوکاندوکان کەوتەوە و بە وتەی سەرچاوەیەکی ئاگاداریش، بەهۆی سەختی ئەو ناوچەیەی ئاگرەکەی تێدا کەوتووەتەوە، بواری ئەوە نییە تیمەکانی ئاگرکوژێنەوە، ئاگرەکە کۆنترۆڵ بکەن.\n1. 👁 Ashley Johnston (Bagok Serhat)\n2. 👁 عەلی مینە وەتمان\n1. 👁 ئاپۆڕای هەوادارانی هەدەپە لە ئیزمیر رۆژی 23-05-2015\n1. 👁 کەریم شارەزا\n1. 👁 سەفەرێک بۆ هەندەران\n2. 👁 هەڵەبجە کارەساتی کیمیابارانی ساڵی 1988\n- فڕاندنی عیماد شوکر محەمەد لە شاری کەرکوک.\n- تیرۆریستە عەرەبەکان چەند گوللە هاوەنێکیان نا بە ماڵە ئاوارە کوردەکانی کەرکوکەوە و لە ئەنجامدا 2 ئافرەت کوژران و چەند کەسێکی تریش برینداربوون.\n- تیرۆریستە عەرەبەکان لە شارۆچکەی دوز ئوتومبیلێکیان تەقاندەوە و لە ئەنجامدا 6 کەس کوژران و ژمارەیەکیش برینداربوون.\n- بەستنی کۆنگرەی دووەمی سەندیکای پارێزەرانی کوردستان لە هەولێر.\n- دەرچوونی راگەیاندنی کۆتایی کۆبوونەوەکانی لووتکەی عەرەبی لە تونس، لەم کۆبوونەوانەدا جەخت لەسەر ئەوە کرا کە یەکێتی و یەکپارچەییی خاکی ئێڕاق بپارێزرێت.\n- هەڵوەشاندنەوەی سووپای داگیرکەری ئێڕاق و دەزگای ئاساییش و هەواڵدەریی سەربازیی سووپای ئێڕاق لەلایەن ئامریکییەکانەوە.\n- هەڵبژاردنی سەرۆک کۆمار لە ئێراندا پیادەکرا، کە محەمەد خاتەمی بووە سەرۆک کۆماری داگیرکەری ئێرانی.\n- لە بەیانێکی پۆلیسی هۆڵندیی شاری لاهایدا، ئەوە راگەیەندرا کە سووتانی ئەو ماڵە کوردەی کە لە مانگی مارتدا روویدا، بەهۆی تۆڵەی خوێنەوە بووە، کە یەکێک لە تاوانباران کاتی خۆی ئامۆزایەکی لەلایەن بنەماڵەی کوشیداکەوە کوژراوە، هەروەها پۆلیس ئەوەشی راگەیاند کە رێکخراوی پکک، پێش پۆلیسی هۆڵندی و تەنانەت پێش ئەوەشی کە کارەساتەکە رووبدات، ئەم زانیارییەی زانیوە و تاوانبارانیشی ناسیوە.\n- کۆچی دوایی هۆزانەوان نەسرەوی لە کەرکوک، نێوی محەمەد کەریم قادرە.\n1. 👁 لوتفی\n1. 👁 هاشم حوسێن محەمەد\n- تا 24-05: کۆبوونەوەکانی دەستەی دامەزراندنی ینک لە شام، کە تێیدا بڕیاری ناردنەوەی یەکەمین دەستەی پێشمەرگەیان لە سووریاوە بۆ کوردستاندا.\n1. 👁 فەرهاد وەکیلی\n- د.ت، رۆژنامەی سون تەلەگرافی لە ئەستەمبوڵ داخست.\n- روودانی شەڕی تاسڵوجە لە نێوان شۆڕشگێڕەکانی شێخ مەحمودی بەرزنجی و ئینگلیزەکاندا کە توانییان ژمارەیەک سەربازی ئینگلیز بکوژن و 4 زرێپۆش و 19 ئوتومبیلی فۆردیان بشکێنن.


👫 بابەشێخ شێخ وەهاب کەسایەتییەکان\n📅 کاتی تۆمارکردن Jul 7 2016 8:49AM\nلەساڵی 1997 لەشاری هەولێر لەدایکبووەو لەتەمەنی 3 س [ زۆرتر... 👁] ✖ ✖ 4 0 ✔ 68% ✍ س.ئـ. 7-7-2016 8:49:43\n📝 پرسەنامەی ئەمینداری گشتی یەکگرتووی ئیسلامی بە بۆنەی کۆچی دوایی بابەشێخ ڕابەری ڕۆحی ئێزیدیانەوە بەڵگەنامەکان\n📅 کاتی تۆمارکردن Oct 2 2020 10:33PM\nئەمینداری گشتی یەکگرتوو پرسە نامەیەک ئاراستەی خانە [ زۆرتر... 👁] ✖ ✖ 0 1 ✔ 95% ✍ س.ئـ. 2-10-2020 22:33:59\n👫 پێشڕەو بابەشێخ (م. پێشڕەو) کەسایەتییەکان\n📅 کاتی تۆمارکردن Sep 16 2018 1:06AM\nکاندیدی لیستی بزووتنەوەی گۆڕانە، بۆ هەڵبژاردنەکانی [ زۆرتر... 👁] ✖ ✖ 0 0 ✔ 96% ✍ س.ئـ. 16-9-2018 1:06:22\n📝 پەیامی پیرۆزبایی بابەشێخ حسینی سکرتێری گشتی سازمانی خەبات بەبۆنەی جێژنی خاوەنکار بەڵگەنامەکان\n📅 کاتی تۆمارکردن Nov 18 2019 11:11AM\nبە بۆنەی جێژنی خاوەنکار پیرۆزبایی بە هاونیشتمانیان [ زۆرتر... 👁] ✖ ✖ 0 3 ✔ 99% ✍ ج.ع.ئـ. 18-11-2019 11:11:34\n👫 حاجی سەید بابە شێخی سیادەت (حاجی بابەشێخ) کەسایەتییەکان\n📅 کاتی تۆمارکردن Dec 5 2015 12:18AM\nڕەئیسی هەیئەت ڕەئیسەی میللیی کوردستان. سەرۆکی هەیئ [ زۆرتر... 👁] ✖ ✖ 0 0 ✔ 84% ✍ س.ئـ. 5-12-2015 0:18:49\n✌ حسەین بابەشێخ شەهیدان\n📅 کاتی تۆمارکردن Nov 15 2015 12:38AM\nحسێن بابەشێخ سەرکردە. لەدایکبووی ساڵی 1941ی ناوچەی [ زۆرتر... 👁] ✖ ✖ 0 0 ✔ 98% ✍ س.ئـ. 15-11-2015 0:38:51\n👫 سالار بابەشێخ کەسایەتییەکان\n📅 کاتی تۆمارکردن Aug 9 2012 10:40PM\nسالار بابەشێخ عارف (حسامی نەقشبەندی) ناو: سالار [ زۆرتر... 👁] ✖ ✖ 1 0 ✔ 99% ✍ هـ.ب. 9-8-2012 22:40:00\n🏰 سیرێی بابەشێخ شوێنەکان\n📅 کاتی تۆمارکردن Mar 19 2018 6:03PM\nگوندێکە سەربە شارەدێی سیوەیل لە شارۆچکەی چوارتا لە [ زۆرتر... 👁] ✖ ✖ 0 0 ✔ 76% ✍ ن.ئـ. 19-3-2018 18:03:46\n👫 عوسمان مەلاسەلیم محەمەد بابەشێخ - شەریف وەرزێر کەسایەتییەکان\n📅 کاتی تۆمارکردن Oct 8 2020 10:01PM\nساڵی 1969 لە گوندی قندۆڵی شارەدێی ئیسێوەی شارۆچکەی [ زۆرتر... 👁] ✖ ✖ 0 4 ✔ 98% ✍ س.ئـ. 8-10-2020 22:01:00\n✌ عومەر بابەشێخ شەهیدان\n(سلێمانی)، لە ساڵی (1987)دا لە ئەبوغرێب لە سێدارە [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 21:06:07


نامه‌یه‌كی كراوه بۆ سه‌باح ڕه‌نجده‌ر.. کاروان کاکه‌سوور – Dengekan\nbySabah Ranjdar\tApril 27, 2021\tGeneral, Literature\nئه‌و چه‌ند وشه‌یه‌ی لێره‌دا ده‌یاننووسم، هه‌ر ته‌واوکه‌ری ئه‌و سه‌رنجه‌من، که به گشتی له‌باره‌ی دنیای تۆوه هه‌مه و پێشتر به کورتی ده‌رمبڕیوه. لەو دانیشتنەدا پێم گوتیت داهێنەر تەنیا دنیای تایبەت بە خۆی داناهێنێت، بەڵکو ڕێگا تایبەتەکانی گەیاندنی ئەو دنیایەش دەدۆزێتەوە، کە ئەمەش ئەوە بەسەر خوێنەردا دەسەپێنێت بۆ نزیکبوونەوە لەم دنیایە، دەست لە شێوازە سواوەکان هه‌ڵبگرێت. دەکرێت بگوترێت وەک چۆن نووسەر دنیای تایبەتی خۆی دەخوڵقێنێت، بە هه‌مان شێوە خوێنەریش لە ڕێگای خوێندنەوەوە دنیایەک پێکدەهێنێت، کە ناکرێت بڵێین هاوتەریبی دنیای نووسەرە، بەڵکو تەواوکەریەتی، بگرە بزووێنەریەتی. ئێمە ئەمڕۆ پارتیمۆنییەکی گەورەی تیۆریستانمان لەبەردەستدایە، کە لەم چه‌ند دەیەی ڕابوردوودا جێیانهێشتووە و تێیدا پێ لەسەر بایەخی خوێنەر لە كرده‌ی پێکهێنانی کاری ئه‌ده‌بی و هونه‌ری دادەگرن. (مەرگی دانەر)ی (رۆلان بارت)، (نووسەر چییە؟)ی (مێشێل فۆکۆ)، (کردەی خوێندنەوە)ی (ۆلفگانگ ئایزەر)، (مەرگی ئەدەب)ی (ئالڤین کێرنان) و زۆری دیکە وایان کردووە پێداچوونەوە بۆ ئەو تێگەیشتنە بکرێت، کە لێکدانەوەی کاری ئەدەبی لە نووسەردا قەتیس دەکات و ڕۆڵی خوێنەر تەنیا لەوەدا دەبینێت، گوێ لە کەناڵێک دەگرێت، ناوی نووسەرە، بێ ئەوەی بتوانێت شتێک لە ئاستیدا بڵێت. دیارە مەبەستم نییە لەو بارەیەوە قسەی زیاتر بکەم، لە کاتێکدا کەموزۆر لە بەرهه‌مەکانمدا لێوەی دواوم، بەڵام گەرەکمە ئەوە بڵێم، کە بۆ نزیکبوونەوە لە دنیای هه‌ر داهێنەرێک، پێویستمان بە داهێنانی جۆرێکی نوێی خوێندنەوە هه‌یە، کە لەو بەریەککەوتنەدا بەرهه‌م هاتبێت. ئەمە بەر لە هه‌رچی ڕێگای ئەوەمان لێ دەگرێت بڕیاری پێشوەختە لەسەر هه‌ر داهێنەرێک بدەین و لە خوێندنەوە گشتییەکانەوە لێی نزیک ببینەوە. وەک (هایدیگەر) پێی وایە (بۆ ئەوەی جەوهه‌ری هونەر بدۆزینەوە، لەسەرمان پێویستە لە کاری ڕاستەقینە بگەڕێین و بپرسین کاری هونەری چییە و جەوهه‌رەکەی چۆنە). تەنیا کاتێ جەوهه‌ری کارێکی هونەری دەبینین و دەتوانین دایەلۆگی لەگەڵ بکەین، کە ئەومان مەبەست بووە، نەوەک شتێکی تر. بەم شێوەیە خوێندنەوەی ده‌قی ئەدەبی دایەلۆگە. هه‌ر کاتێ ئەم دایەلۆگە لەنێوان خوێنەر و ده‌قدا پێک نایەت و شتی نوێ بە دەستەوە نادات، ئەوا هه‌ر لە بنەڕەتەوە بەریەککەوتن دروست نەبووە. دایه‌لۆگ به‌ر له هه‌ر چی وامان لێ ده‌کات قووڵاییی ئه‌و به‌رهه‌مه ببینین، که مه‌به‌ستمانه لێوه‌ی بدوێین. خوێندنه‌وه هونه‌رێکه هه‌مان ئه‌و ئاسته‌ی هه‌یه، که نووسین هه‌یه‌تی. نووسه‌ر و خوێنه‌ر له کاری ئه‌ده‌بیدا به‌شدارن، بێ ئه‌وه‌ی ئه‌و به‌شدارییه سنوورێکی جیاکه‌ره‌وه و دیاریکراوی هه‌بێت.\nهێشتا لە دنیای ئێمەدا تێگەیشتنێک زاڵە، کە لەسەر ئەوە دامەزراوە وشە یەکسانە بەو مانایەی پێی ڕاهاتووین. ئەو تێگەیشتنە هه‌ر ده‌قێک دەداتە دواوە، بگرە دەیسڕێتەوە، کاتێ لە ڕێگای نەزانراوەوە خۆی دەردەبڕێت. سه‌یر نییه ئه‌و ده‌قانه‌ی خۆیان له زانراوه‌کان ده‌ده‌ن و به شێوه‌ی ڕاسته‌وخۆ ده‌یانگوازنه‌وه، له‌و ده‌قانه پتر بایه‌خیان پێ ده‌درێت، که نه‌زانراوه‌کان ده‌رده‌بڕن و زمانێکی تر داده‌هێنن، که توانای ڕووبه‌ڕووبوونه‌وه‌ی ئه‌و نه‌زانراوانه‌ی هه‌بێت. به‌م شێوه‌یه زمانی تازه کاتێ دێته کایه‌وه، که داهێنه‌ر له زانراوه‌وه بۆ نه‌زانراو ده‌په‌ڕێته‌وه، نه‌وه‌ک به پێچه‌وانه‌وه. وشه له‌ناو ئه‌و سپه‌یسه‌ی تۆ پێکی ده‌هێنیت، ئاماژه نییه بۆ شته زانراوه‌کان، به‌ڵکو ئه‌رکێکی له‌وه گه‌وره‌تری هه‌یه، که بریتییه له گۆڕینی ڕوخساری هه‌موو ئه‌و ڕه‌گه‌زانه‌ی له واقیعدا ناسراون. به‌م شێوه‌یه نه کاره‌کته‌ری سنووردار و نه شتی دیاریکراویش له‌و سپه‌یسه‌دا ده‌بینرێن، وه‌ک ئه‌وه‌ی له ئه‌ده‌بی ته‌قلیدیدا هه‌ن، به‌ڵکو سه‌رجه‌میان بۆ وێنه‌ی تێکشکاو، نه‌وه‌ک وێنه‌ی ته‌واو ده‌گۆڕێن. به‌م شێوه‌یه دوو جۆر وێنه‌ی تێکشکاو له‌ناو ئه‌و سپه‌یسه‌دا ده‌رده‌که‌ون، یه‌که‌میان، هی دەرەوەی شته، به‌ڵام دووه‌میان، هی ناوەوەیه‌تی، کە دەکرێت بە ڕیفلێکس ناوی بهێنین. ئه‌سته‌مه له‌ناو ئه‌و سپه‌یسه‌دا کاره‌کته‌رێک بدۆزیته‌وه سیمایه‌کی ڕوونی هه‌بێت، له خاڵێکی دیاریکراوی مێژوویییه‌وه ده‌ست پێ بکات، به چه‌ند خاڵێکی دیاریکراوی مێژووییدا تێبپه‌ڕێت و بگاته خاڵێکی دیاریکراوی مێژوویی. زمانی ئه‌و کاره‌کته‌ره ڕوون نییه وه‌ک ئه‌وه‌ی له ئه‌ده‌بی ته‌قلیدیدا هه‌یه، به‌ڵکو زمانێکی تێکشکاوه و سنووری مانای زانراوی بڕیوه، بۆیه هه‌ر خوێندنه‌وه‌یه‌کی ڕاسته‌وخۆ بۆ زمانی ئه‌و کاره‌کته‌ره له‌سه‌ر ئه‌و بنه‌مایه دامه‌زراوه، که وشه له زمانی ڕۆژانه‌دا چۆن به‌کاردێت و چ مانایه‌کی هه‌یه. به‌م شێوه‌یه دنیایه‌ک به‌لاوه‌ده‌نێت، که له ڕێگا‌ی خه‌یاڵه‌وه پێکهاتووه و لۆژیکێکی تری مانای داهێناوه، لۆژیکێک ته‌نیا له‌و سپه‌یسه‌دا کارده‌کات.\nدیاره وه‌ک سه‌ره‌تا گوتم: مه‌به‌ستم نییه له‌م نامه‌یه‌دا له دنیای شیعریی تۆ بکۆڵمه‌وه، به‌ڵکو ته‌نیا مه‌به‌ستمه ئه‌وه بڵێم بۆ نزیکبوونه‌وه له‌و دنیایه، پێویسته له‌وه بگه‌ین سپه‌یس چییه و لای تۆ چ بایه‌خێکی هه‌یه. شاد و سه‌رفراز بیت.\nPrevious خوێندنی ئەلکتڕۆنی و لێکەوتەکانی.. شوانە حەسەن ئەبوبەکر\nNext گرێی دەروونی لە ڕۆمانی مرۆڤی هەرزان: خوێندنەوەیەکی دەروونشیکاری..1.. گۆران سەباح\nئەفسانە چییە؟ -2- ڕێباز محەمەد جەزا


چۆن پیلانەکەی پارتی لەسەر چۆڵکردنی مەخمور ئاشکرا بوو . – WTARIKURD\nیەکێتی، دژە تیرۆری ناردە مەخمور و هێزێکی پێشمەرگەی گەورەشی ناردە هەولێر\nهەرسێ لایەنی هاوپەیمان ( پارتی ـ داعش ـ تورکیا ) لەپلانێکیاندا ، بۆ هێرش کردنە سەر کەمپی مەخمور ، تێکشکان و نەیانتوانی جێبەجێی بکەن . چونکە ، سێ ڕۆژ پێشتر، لەپاش دانانی نەخشەکە ، لەلایەن پەکەکەوە ئاشکرا کرابوو و زانیارییەکانیش بەهێزەکانی یەکێتی درابوو . هەر بۆیە، پێش جێبەجێکردنی نەخشەی هێرش کردنەکەی سەر کەمپی مەخموور ، کە زۆربەیان برینداران و کەم ئەندامن، هەردوولا ، ( یەکێتی و پەکەکە) خۆیان ساز و ئامادە کردبوو.\nنەخشەی هێرشەکە، بەشێوەیەك دانرابوو کە پارتی، مەخمور بەجێدەهێڵێت و چەتەکانی داعش، هێرش دەکەن و تەواوی دانبیشتوانی کەمپەکە، کۆمەڵکوژ دەکەن. بەڵام، بەهۆی ئەوەی لایەنی بەرامبەر پێی زانی بوو ، لەهێرشێکی پێچەوانەدا ، هێزی دژەتیرۆری یەکێتی و هێزێکی پەکەکە ، بەیەکەوە ، لەکاتی دیاریکراودا و پاش چۆڵکردنی مەخمور لەلایەن پارتییەوە ، گەیشتنە ناو شارەکە و پەلاماری داعشیان دا و بەرەو سەر ڕوباری دیجلە، پاشەکشەیان پێکردن و دەیان کەسیشیان لێ کوشتن .\nهەر لەگەڵ ئەوەدا ، هێزێکی تری یەکێتی ، گەیشتنە ناو شاری هەولێر و ڕاستەوخۆ، لەدەوروبەری شارەکە، لەباشوورەوە ، بۆ هەر گۆڕانکاری و ڕوداوێکی نەخوازراو دامەزران و جێگیر کران .\nشایانی باسە ، یەکێتی و پەکەکە ، بەووردی چاودێریی جموجوڵەکانی پارتی و داعش دەکەن و هەموو ئامادەکارییەك بۆ تێکدانی نەخشەکانیان دەکەن .\nسەرچاوە ـ ڕۆژپرێس\nدووا چەکی داعش تەقاندنەوەی بەنداویی نەینەوایە .


pizza بێژەکردن: چۆن pizza بە ئینگلیزی, ئیسپانی, ئەڵمانی, پۆرتووگالی, فەڕەنسی, چیکی, سویدی, هوڵەندی, تورکی, کرواتی, لوکسەمبورگی, نەرویژی بۆکماڵ, ئیتالیایی, سلۆڤاکی, ڕۆمانیایی, ئیسلەندی, ئازەرباینجانی, باسکی, فینلاندی, پۆڵەندی, دانمارکی, ئەندۆنیزیایی بێژە بکەن\nچۆن گۆ دەکرێ pizza\nبیستراوە: 158K جار\npizza بێژە کردن بە ئینگلیزی [en]\npizza گۆکردنی بێژە کردن لەلایەن SeanMauch (نێر لە ویلایەتە یەکگرتووەکانی ئەمریکا)\npizza گۆکردنی بێژە کردن لەلایەن itiwat (مێ لە ویلایەتە یەکگرتووەکانی ئەمریکا)\npizza گۆکردنی بێژە کردن لەلایەن JerrySun (نێر لە ویلایەتە یەکگرتووەکانی ئەمریکا)\npizza گۆکردنی بێژە کردن لەلایەن Neptunium (نێر لە ئوسترالیا)\npizza گۆکردنی بێژە کردن لەلایەن rosamundo (مێ لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ئینگلیزی\nهاوبەشکردنی بێژەی pizza بە ئینگلیزی:\npizza نموونە لە دەستەوشەیەک\nNow and than I like to eat pizza. گۆکردنی بێژە کردن لەلایەن Dmcnulty16 (مێ لە ویلایەتە یەکگرتووەکانی ئەمریکا)\nThe modern pizza, invented in Naples, Italy, consisted of bread, tomato and mozzarella گۆکردنی بێژە کردن لەلایەن cutout (مێ لە کەنەدا)\npizza بێژە کردن بە ئیسپانی [es]\npizza گۆکردنی بێژە کردن لەلایەن Merillou (مێ لە ئیسپانیا)\npizza گۆکردنی بێژە کردن لەلایەن Alfrd (نێر لە پێروو)\npizza گۆکردنی بێژە کردن لەلایەن Guillermogustavo (نێر لە ئەرژەنتین)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ئیسپانی\nهاوبەشکردنی بێژەی pizza بە ئیسپانی:\nPrefiero las pizzas peruanas گۆکردنی بێژە کردن لەلایەن Alfrd (نێر لە پێروو)\n¡Esta pizza me hace tener el agua a la boca! گۆکردنی بێژە کردن لەلایەن mfts1998 (مێ لە مەکسیکا)\n¿Te gusta la pizza? گۆکردنی بێژە کردن لەلایەن EriH (مێ لە مەکسیکا)\npizza بێژە کردن بە ئەڵمانی [de]\npizza گۆکردنی بێژە کردن لەلایەن Thonatas (نێر لە ئەڵمانیا)\npizza گۆکردنی بێژە کردن لەلایەن pauluscsma (نێر لە ئەڵمانیا)\npizza گۆکردنی بێژە کردن لەلایەن ReinerSelbstschuss (مێ لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ئەڵمانی\nهاوبەشکردنی بێژەی pizza بە ئەڵمانی:\nWas gibt es heute zum Essen? Es gibt Pizza. گۆکردنی بێژە کردن لەلایەن Bartleby (نێر لە ئەڵمانیا)\nIch hätte gern eine Pizza. گۆکردنی بێژە کردن لەلایەن Mravinszky (نێر لە ئەڵمانیا)\nBestell dir doch einfach 'ne Pizza. گۆکردنی بێژە کردن لەلایەن Linlan (مێ لە ئەڵمانیا)\npizza بێژە کردن بە پۆرتووگالی [pt]\npizza گۆکردنی بێژە کردن لەلایەن norbond (نێر لە بەڕازیل)\npizza گۆکردنی بێژە کردن لەلایەن DyeffersonAz (نێر لە بەڕازیل)\npizza گۆکردنی بێژە کردن لەلایەن jadsonfox07 (نێر لە بەڕازیل)\npizza گۆکردنی بێژە کردن لەلایەن Sirasp (مێ لە بەڕازیل)\npizza گۆکردنی بێژە کردن لەلایەن arthuram (نێر لە بەڕازیل)\npizza گۆکردنی بێژە کردن لەلایەن Viiv (مێ لە بەڕازیل)\npizza گۆکردنی بێژە کردن لەلایەن oterosantos (نێر لە پورتوگال)\npizza گۆکردنی بێژە کردن لەلایەن mosquitaymari (مێ لە پورتوگال)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە پۆرتووگالی\nهاوبەشکردنی بێژەی pizza بە پۆرتووگالی:\nAcabar em pizza گۆکردنی بێژە کردن لەلایەن jadsonfox07 (نێر لە بەڕازیل)\nAcabar em pizza گۆکردنی بێژە کردن لەلایەن fabiz (مێ لە بەڕازیل)\nAcabar em pizza گۆکردنی بێژە کردن لەلایەن Emanueljoab (نێر لە بەڕازیل)\nSubstituímos a lasanha por pizza. گۆکردنی بێژە کردن لەلایەن ValdeirPsr (نێر لە بەڕازیل)\nComi uma pizza sexta à noite گۆکردنی بێژە کردن لەلایەن DyeffersonAz (نێر لە بەڕازیل)\npizza بێژە کردن بە فەڕەنسی [fr]\npizza گۆکردنی بێژە کردن لەلایەن gwen_bzh (نێر لە فەڕەنسا)\npizza گۆکردنی بێژە کردن لەلایەن weareux (مێ لە فەڕەنسا)\npizza گۆکردنی بێژە کردن لەلایەن Pehem1953 (نێر لە بەلژیکا)\npizza گۆکردنی بێژە کردن لەلایەن Champi (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە فەڕەنسی\nهاوبەشکردنی بێژەی pizza بە فەڕەنسی:\nJe mange la pizza گۆکردنی بێژە کردن لەلایەن sicothethird (نێر لە کەنەدا)\nLa pizza d'origine n'a que de la sauce tomate, des oignons et des anchois گۆکردنی بێژە کردن لەلایەن Pat91 (نێر لە فەڕەنسا)\npissaladière گۆکردنی pissaladière [fr]\npizza بێژە کردن بە چیکی [cs]\npizza گۆکردنی بێژە کردن لەلایەن Anfin (نێر لە کۆماری چێک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە چیکی\nهاوبەشکردنی بێژەی pizza بە چیکی:\npizza بێژە کردن بە سویدی [sv]\npizza گۆکردنی بێژە کردن لەلایەن pernys32 (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە سویدی\nهاوبەشکردنی بێژەی pizza بە سویدی:\npizza بێژە کردن بە هوڵەندی [nl]\npizza گۆکردنی بێژە کردن لەلایەن PeterB_NL (نێر لە هۆڵەندا)\npizza گۆکردنی بێژە کردن لەلایەن hasnieking (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە هوڵەندی\nهاوبەشکردنی بێژەی pizza بە هوڵەندی:\nIk wil een pizza zonder kaas گۆکردنی بێژە کردن لەلایەن Ben1984 (نێر لە هۆڵەندا)\nIk ga een lekkere pizza eten. گۆکردنی بێژە کردن لەلایەن hasnieking (نێر لە هۆڵەندا)\npizza بێژە کردن بە تورکی [tr]\npizza گۆکردنی بێژە کردن لەلایەن runafes (مێ لە تورکیا)\npizza گۆکردنی بێژە کردن لەلایەن kiddopedia (نێر لە تورکیا)\npizza گۆکردنی بێژە کردن لەلایەن daniska (مێ لە تورکیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە تورکی\nهاوبەشکردنی بێژەی pizza بە تورکی:\npizza بێژە کردن بە کرواتی [hr]\npizza گۆکردنی بێژە کردن لەلایەن KaticaSt (مێ لە کرواتیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە کرواتی\nهاوبەشکردنی بێژەی pizza بە کرواتی:\npizza بێژە کردن بە لوکسەمبورگی [lb]\npizza گۆکردنی بێژە کردن لەلایەن piral58 (نێر لە لوکسەمبورگ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە لوکسەمبورگی\nهاوبەشکردنی بێژەی pizza بە لوکسەمبورگی:\npizza بێژە کردن بە نەرویژی بۆکماڵ [no]\npizza گۆکردنی بێژە کردن لەلایەن FredrikMH (نێر لە نۆرویژ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە نەرویژی بۆکماڵ\nهاوبەشکردنی بێژەی pizza بە نەرویژی بۆکماڵ:\npizza بێژە کردن بە ئیتالیایی [it]\npizza گۆکردنی بێژە کردن لەلایەن luksluks (نێر لە ئیسپانیا)\npizza گۆکردنی بێژە کردن لەلایەن FrankieEternity (مێ لە ئیتالیا)\npizza گۆکردنی بێژە کردن لەلایەن baronedimare (نێر لە ئیتالیا)\npizza گۆکردنی بێژە کردن لەلایەن pennyde (مێ لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ئیتالیایی\nهاوبەشکردنی بێژەی pizza بە ئیتالیایی:\nLa pizza è per te گۆکردنی بێژە کردن لەلایەن Lalle (مێ لە ئیتالیا)\nPizza alla diavola گۆکردنی بێژە کردن لەلایەن Gialvo (نێر لە ئیتالیا)\npizza بێژە کردن بە سلۆڤاکی [sk]\npizza گۆکردنی بێژە کردن لەلایەن Aisuu (مێ لە سلۆڤاکیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە سلۆڤاکی\nهاوبەشکردنی بێژەی pizza بە سلۆڤاکی:\npizza بێژە کردن بە ڕۆمانیایی [ro]\npizza گۆکردنی بێژە کردن لەلایەن zare (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ڕۆمانیایی\nهاوبەشکردنی بێژەی pizza بە ڕۆمانیایی:\npizza بێژە کردن بە ئیسلەندی [is]\npizza گۆکردنی بێژە کردن لەلایەن Petur75 (نێر لە ئایسلەند)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ئیسلەندی\nهاوبەشکردنی بێژەی pizza بە ئیسلەندی:\npizza بێژە کردن بە ئازەرباینجانی [az]\npizza گۆکردنی بێژە کردن لەلایەن sevinc (مێ لە ئازەرباینجان)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ئازەرباینجانی\nهاوبەشکردنی بێژەی pizza بە ئازەرباینجانی:\npizza بێژە کردن بە باسکی [eu]\npizza گۆکردنی بێژە کردن لەلایەن garikoitz (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە باسکی\nهاوبەشکردنی بێژەی pizza بە باسکی:\npizza بێژە کردن بە فینلاندی [fi]\npizza گۆکردنی بێژە کردن لەلایەن viutilo (مێ لە فینلاند)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە فینلاندی\nهاوبەشکردنی بێژەی pizza بە فینلاندی:\npizza بێژە کردن بە پۆڵەندی [pl]\npizza گۆکردنی بێژە کردن لەلایەن sajkopata (نێر لە پۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە پۆڵەندی\nهاوبەشکردنی بێژەی pizza بە پۆڵەندی:\npizza بێژە کردن بە دانمارکی [da]\npizza گۆکردنی بێژە کردن لەلایەن hsaietz (نێر لە دانمارک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە دانمارکی\nهاوبەشکردنی بێژەی pizza بە دانمارکی:\npizza بێژە کردن بە ئەندۆنیزیایی [ind]\npizza گۆکردنی بێژە کردن لەلایەن sfrkh (مێ لە ئیندۆنیزیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی pizza بە ئەندۆنیزیایی\nهاوبەشکردنی بێژەی pizza بە ئەندۆنیزیایی:\npizza بێژە نەکراون لە:\npizza تۆمارکردنی گۆکردنی pizza [bs] دەزانن چۆن "pizza" بێژە بکەن؟\npizza تۆمارکردنی گۆکردنی pizza [co] دەزانن چۆن "pizza" بێژە بکەن؟\npizza تۆمارکردنی گۆکردنی pizza [gl] دەزانن چۆن "pizza" بێژە بکەن؟\npizza تۆمارکردنی گۆکردنی pizza [nn] دەزانن چۆن "pizza" بێژە بکەن؟\npizza تۆمارکردنی گۆکردنی pizza [sr] دەزانن چۆن "pizza" بێژە بکەن؟\nداخوازی بێژە کردنی نوێ بێژە کردن بە: ئازەرباینجانی ئەڵمانی ئەندۆنیزیایی ئیتالیایی ئیسپانی ئیسلەندی ئینگلیزی باسکی بۆسنی پۆرتووگالی پۆڵەندی تورکی چیکی دانمارکی ڕۆمانیایی سلۆڤاکی سویدی سیربیایی فەڕەنسی فینلاندی کرواتی کۆرسی گالیسی لوکسەمبورگی نەرویژی بۆکماڵ نەرویژی نینۆرسک هوڵەندی


کاریگەریی داعش لە عێراق هەرەسدەهێنێت\nهێزەکانی عێراق زنجیرەیەك سەرکەوتنیان بەدەستهێناوە لە پێشڕەوییاندا بەرەو رزگارکردنی موسڵ و کردنە ئامانجی سەرچاوەکانی "دەوڵەتی ئیسلامی لە عێراق و شام" (داعش).\nتۆپخانەکانی عێراق بۆمبارانی مۆڵگەکانی "دەوڵەتی ئیسلامی لە عێراق و شام" (داعش) دەکەن لە دولاب لە پارێزگای ئەنبار. [خاوەنی وێنە: وەزارەتی بەرگری عێراق]\nکاریگەریی "دەوڵەتی ئیسلامی لە عێراق و شام" (داعش) لە هەرەسهێناندایە، لەکاتێکدا هێزەکانی عێراق بەپشتگیریی هاوپەیمانان بەردەوام گورزی سەخت لە سەرچاوەکانی ئەم گروپە دەدەن کە لە پوکانەوەدان، بەرپرسان و چاودێرانی عێراقی دەڵێن.\nوتەبێژی وەزارەتی بەرگری، عەمید یەحیا رەسوڵ، وتی: "هێزەکانی سوپا بەپشتگیریی هاوپەیمانانی نێودەوڵەتی ئەمساڵ توانییان شارە سەرەکیەکانی ئەنبار بگرنەوە، وەك رەمادی، هیت، روتبە و فەلوجە کە تێرۆریستەکان وەك قەڵا پتەوەکانی خۆیان وێنایاندەکردن."\nناوبراو وتی هێزەکانی عێراق زنجیرەیەك سەرکەوتنیشیان بەدەستهێناوە لە پێشڕەوییاندا بەرەو رزگارکردنی موسڵ، بەتایبەتی گرتنەوەی فڕۆکەخانەی سەربازیی گەیارە و بەمدواییانەش رزگارکردنی حاج عەلی و گوندەکانی نزیکی لە باشوری موسڵ.\nوتیشی: "قارەمانەکانی ئەندازیاریی سەربازییش پردێکی ئاسنینی 250 مەترییان لەسەر روباری دیجلە دروستکردووە کە مەخمور و گەیارە بەیەکەوە دەبەستێتەوە و رێگای بۆ تێپەڕینی ئۆتۆمبیل و زریپۆش و دەبابە کردۆتەوە تا بپەڕنەوە بەرەو موسڵ."\nداعش کە لە ماوەیەکی کورتدا لە 2014 نزیکەی لەسەدا 40 ی خاکی عێراقی داگیرکرد، ئێستا تەنها موسڵ و چەند ناوچەیەکی پچوکی بەدەستەوە ماوە.\nهەروەها وتی: "ئەمساڵ دەبێتە ساڵی سەرکەوتنی کۆتایی بەسەر تێرۆریزمدا."\nعەمید یەحیا وتیشی: "رێگامان لە قاچاخچێتی کردنیان بەنەوتەوە گرتووە و لە زۆر بنکەشیانمان داوە کە پارەی باج و سەرانەیان تیادا هەڵدەگرت کە بە ناوەندەکانی حەسبە ناسراون، ئەمە جگە لە دابڕانی رێگاکانی گواستنەوە و هێنانوبردنی شمەکیان."\nهەروەها وتی: "ئەمڕۆ، هەموو هێزەکانی سوپا و پۆلیس و خێڵەکان پێکەوە دژ بە تێرۆریزم وەستاون و کۆتایی داعش لە ئاسۆکاندا دیارە."\nقەیرانی دارایی داعش 'تێکدەشکێنێت'\nرۆژنامەوان محەمەد تاریق بەیاتی کە لە نەینەوا دادەنیشێت و بۆ رادیۆی غەد کاردەکات، وتی داعش بەدەست قەیرانێکی دارایی تێکشکێنەرەوە دەناڵێنێت کە دەرەنجامی دۆڕاندنەکانیان و کردنە ئامانجی سەرچاوەکانیانە.\nبەیاتی بە دیارونای وت: "داعش ئێستا دابەزیوەتە ئاستی تاڵانکردنی بینا حکومیەکان و دەرکێشانی دەرگا و پەنجەرە و بنمیچ و سیرامیکی دامودەزگا حکومیەکان و فرۆشتنیان لە بازاڕەکانی موسڵدا."\nوتی ئەندامانی داعش چەند بینایەکیان تەقاندۆتەوە و شیشە ئاسنەکانی ناو کۆنکرێتەکانیان دەرهێناوە بۆ فرۆشتنەوەیان وەك سکراب.\nراوێژکارێکی سەرەکوەزیران بۆ کاروباری ئابوری، موزهیر محەمەد ساڵح، وتی داعش تاڕادەیەك هەموو ئەو دەرامەتانەی لەدەستداوە کە دوو ساڵ لەمەوبەر هەیبوو.\nناوبراو بە دیارونای وت لەئێستادا داعش لە عێراق "کیانێکی تێرۆریستیی مایەپوچە" لەکاتێکدا ئۆپەراسیۆنە سەربازیەکان بەردەوامن لە داماڵینی ئەم گروپە لە سەرچاوە داراییەکانی لەو شار و ناوچانەدا کە لەمەوبەر لەژێردەستیاندا بوون.\nوتیشی: "تێرۆریستان خۆیان بە دزینی نەوتی خاو لە بیرە کۆنەکان دەژیاند و مەڕوماڵات و هەموو ماڵوموڵکە گشتی و کەسیەکانیان تاڵاندەکرد. بەڵام ئەم سەرچاوانە ئیتر لەبەردەستیاندا نەماون، چونکە هێزەکانمان زۆربەی ئەو شارانەیان گرتۆتەوە کە لەژێردەستیاندا بوون."\nلەدەستدانی سەرچاوە داراییەکان و چەکداران\nئەم راوێژکارە وتی: "هاوپەیمانیی نێودەوڵەتی رۆڵێکی بەرچاوی بینیوە لە کەمکردنەوەی تواناکانی داعش بە بۆردومانکردنی خەزێەنەکانی پارەیان و چالاکیە قاچاخەکانیان. هەروەها ئێستا جیهان زیاتر یەکگرتووە دژ بە تێرۆریزم."\nبەوتەی شارەزایەکی بواری گروپە توندڕەوەکان، هاشم هاشمی، دۆڕاندنەکانی داعش زۆر کوشندەن.\nهاشمی بە دیارونای وت: "لەپاڵ لەدەستدانی شارەکان و سەرچاوە داراییەکانیاندا، ژمارەی ئەو چەکدارە بیانیانەشیان لە کەمبوونەوەیەکی بەرچاودایە کە بەدزیەوە دەهاتنەناو وڵاتەوە، بەهەمانشێوە خۆبەخشە ناوخۆییەکانیش کە پەیوەندییان بە ریزەکانیانەوە دەکرد.\nوتیشی: "داعش لە شەڕ و هێرشە ئاسمانیەکانی هاوپەیماناندا باشترین سەرکردە و چەکدارانی لەدەستداوە. بەپێی ئەو زانیاریانەی هەمانە، لە 47 سەرکردەی باڵای ئەم رێکخراوە تێرۆریستیە، تائێستا 40 کەسیان لە عێراق کوژراون."\nهەروەها وتی زۆربەری توانا چەکداریەکانی داعش لە موسڵ تێکشکێنراون.\nهاشمی وتیشی: "لەو باوەڕەداین تا کۆتایی ئەمساڵ یان لە بەهاری داهاتوودا، تەنها شار یان ناوچەیەکیش لەژێردەستی داعشدا نەمێنێت."\nئەوەی بڵاوکراوەتەوە جوانە.\nئەمە بەرنامەیەکی باشە.


هه‌موو شوێنێک، شوێنی ماسیه!\nکات 21/05/1386 164 بازدید\nسه‌مای ئاو له سه‌ر شووشه‌کان ده‌یگوت له ده‌ره‌وه، له‌و دیو شووشه نیوه ته‌ماوییه‌کانه‌وه باران ده‌بارێ. ئاه باران! بۆ جارێکێش بێت چاوی هه‌ڵنه‌بڕی تا ئه‌و دیوی سه‌مای دڵۆپه‌کان بکه‌وێ و شایی باران له خه‌ڵوه‌تی حه‌وشه‌که‌ی پشته‌وه‌یان ببینێ. هه‌موو شتێک تێکچڕژاوی دڵۆپه‌کان و خه‌مڵین و لار و له‌نجه‌ی جۆباره گچکه‌کانی سه‌ر ته‌می شووشه‌کان بوو!\nساڵی په‌نجاو شه‌شه.ناوه‌ڕاستی پاییزێکی تووش. پاییزی ئه‌مساڵ به‌س به زمانی باران دووا! نه هه‌تاو بینرا و نه هه‌وره‌کانیش بۆ ساتێک له چپه که‌وتن. گه‌ڵا زه‌رد و پیره‌کان ته‌نیا به ده‌م بارانه‌وه و له گه‌ڵ باران نیشتنه سه‌ر زه‌وی.\nدوای چه‌ندین رۆژ لێخوردبوونه‌وه له سه‌مای ئاو، تامه‌زرۆی بینینی ئاسمانی کرد. سه‌ما نه‌یده‌هێشت سه‌ر هه‌ڵبڕێ و له پشت په‌نجه‌ره‌کانه‌وه سه‌یری ئاسمان بکا. ده‌ستی برد بۆ بارانییه‌که‌ی و پێڵاوی هه‌ڵکێشا. دایکی ده‌نگی دا:\nـ بارانێکی به خوڕه، نه‌چیته ده‌ره‌وه، نه‌خۆش ده‌که‌وی!\nپاسکیله‌که له ژێرخان چاوه‌روانی ده‌کرد. به ده‌م هه‌ڵکێشانی زیپی بارانیه‌که‌یه‌وه، گوتی:\nـ باران کێی نه‌خۆش خستووه تا من نه‌خۆش بخات؟\nـ ده‌ره‌وه سارده، که ته‌ڕبووی نه‌خۆش ده‌که‌وی.\nحه‌زی به سه‌مای دڵۆپه‌کان بوو له سه‌ر روخساری له سه‌ر جه‌سته‌ی، حه‌زی له پیاسه‌ی ناو گه‌ڵا بوو.\nـ خۆم گه‌رم داپۆشیوه، نه ته‌ڕده‌بم و نه سه‌رمام ده‌بێ… زوو دێمه‌وه.\nرۆیشت. گوێی له دایکی بوو…\nـ لانیکه‌م پاسکیله‌که‌ت نه‌به‌ی، زۆریش دوور مه‌که‌وه‌ره‌وه!\nچه‌ند مانگێک له کڕینی پاسکیله‌که تێنه‌ده‌په‌ڕی. پاسکیل، مه‌ودای کۆڵانه‌که‌ی پێبڕیبوو. ئه‌ودیوی سنووری کۆڵانه‌که‌ی خۆیانی کردبوو. رۆژانه که له قوتابخانه ده‌هاته‌وه، سواری ده‌بوو و ده‌گه‌ڕا. سه‌ره‌تا نه‌یده‌وێرا زۆر دوور که‌وێته‌وه. هه‌ر جاره و کۆڵانێک واوه‌تر… دواتر گه‌ڕه‌کێک. ئیستا ئیتر ده‌یزانی گه‌ڕه‌که‌که‌ی سه‌ر ته‌پۆڵکه‌که‌ی ئه‌وبه‌ری شار چۆنه و چیه. له‌وێوه هه‌موو شار دیار بوو. له‌وێوه دنیا چه‌ند جوان بوو! ئه‌م چه‌ند به‌رز راده‌وه‌ستا و شاریش چه‌ند نزم راده‌کشا! ته‌نانه‌ت کێوه‌کانی ده‌ورووبه‌ری شاریش چه‌ند روونتر و به هه‌یبه‌تتر خۆیان ده‌نواند. ده‌ڵێی سینگی به سینگی وانه‌وه ده‌نا و لێکده‌گرژان و مۆڕ ده‌بوونه‌وه.\nحه‌زی له بینینی شاری نوقمی باران له گرده‌که‌وه بوو. ئارام ده‌رگای کرده‌وه. خۆی دایه ژێر گوێسوانه‌که. چ بارانێکی به لێزمه! کۆڵان چۆڵ بوو. که‌س رانه‌ده‌برد. پلوسکه‌کانیش به گه‌روویان ئاوازی ئاویان ده‌چڕی.\nسه‌ره‌تا باران ته‌گه‌ری پێشه‌وه‌ی پاسکیله‌که‌ی ته‌ڕ کرد، ئه‌وجار خۆی. که یه‌که‌م رکابی لێدا، گوێی له ده‌نگی خوساوی باڵه‌کوته‌ی که‌ڵه‌شێرێک بوو. لای نه‌کرده‌وه، به‌ڵام زانی ئه‌و که‌ڵه‌شێره خه‌ریکه به لاچاو تاقه رێبواری ناو کۆڵانه‌که به‌ڕێ ده‌کا. رۆیشت. کۆڵانی یه‌که‌م و دووهه‌می بڕی، گه‌یشته ریزه داره‌بی و دارچناره‌کانی کۆڵانی سێهه‌م، کۆڵانێکی ته‌ژی له گه‌ڵا. دابه‌زی و پاسکیل به ده‌سته‌وه ئارام به ناویاندا هه‌نگاوی هه‌ڵگرت. هه‌وره‌تریشقه‌ی ده‌دا. دار ده‌له‌رزی و گه‌ڵا ده‌وه‌ری. چه‌ند بارانێکی به‌له‌زه‌ت! نه رێبوارێک دیار بوو و نه سرته و چپه‌یه‌ک له ماڵانه‌وه. ته‌نیا باران و ئه‌م، یان ئه‌م و باران!\nبه گوێی گچکه چۆمه‌که‌دا داگه‌ڕا. دره‌خته‌کان به جوانی مه‌ودای بینینی ئاوه‌که‌یان نه‌ده‌دا. ته‌نیا جارجاره لێره و له‌وێ له ناو لق و گه‌ڵاکانه‌وه که‌ف و کوڵی لێڵی ئاوه‌که‌ی ده‌بینی. ئاو ده‌ڕۆیشت و رێبوارانی گه‌ڵای له گه‌ڵ خۆی کۆڵکێش ده‌کرد. کتوپڕ له ناو لق و پۆپه‌کانه‌وه بزاوتنی شتێک سه‌رنجی راکێشا. راوه‌ستا. راما. شته‌که بۆ جارێکی تریش جووڵا. جووڵه‌که ده‌ڵێی سپی بوو. ره‌نگ سپی. بچێ، نه‌چێ! سه‌یرێکی ئه‌مسه‌راوسه‌ری کۆڵانه‌که‌ی کرد. که‌س به ده‌ره‌وه نه‌بوو. پاسکیله‌که‌ی دانا و ئارام به‌ره‌و ناو داره‌کان رێی کرد. که نزیک که‌وته‌وه، جوڵه نه‌ما. بترسێ یان نه‌ترسێ؟ حه‌زی زانینی ئه‌ودیوی دیواری دره‌خته‌کانی کرد. ئاه، چ جه‌سته‌یه‌کی زه‌لام! ماسییه‌ک به قه‌ده‌ر زه‌لامێک! راوه‌ستا. زیاتر بچێته پێشه‌وه یان نا؟ ماسیه‌که چاوی لێکنابوو، به‌ڵام هه‌ستی کرد هه‌ناسه ده‌دا. نه گچکه چۆمێکی وا ماسی وای هه‌ڵده‌گرت و نه… خه‌ونیشی ده‌بینی. هه‌نگاوێکی دی نزیک که‌وته‌وه. کلکی ماسیه‌که ئارام جوڵا. ئه‌وسا چاوی هه‌ڵێنا. چاوێکی غه‌مگین و ته‌ڕ و گه‌ش. لێکرامان. کتوپڕ ده‌نگێک:\nـ رێگایه‌کی دوورم بڕیوه، ماندووم!\nباوه‌ڕی نه‌کرد، به‌ڵام چه‌ند خێرا باوه‌ڕی گۆڕا.\nـ له کوێوه هاتووی، له ده‌ریاوه؟\nـ ئا، له ده‌ریاوه.\nـ ئاوی ئه‌م چۆمه ئه‌وه‌نده زۆر نیه تۆ هه‌ڵگرێ و بتهێنێ.\nـ له گه‌ڵ باران هاتووم.\nـ له گه‌ڵ باران؟\nـ له گه‌ڵ باران.\nپێی سه‌یر بوو. وه‌کم بڵێی ماسیه‌که به‌مه‌ی زانیبێ. بۆیه گوتی:\nـ ئه‌مساڵ ئه‌وه‌نده باران ده‌بارێ که ماسیه‌کان ده‌توانن تێیدا هه‌ناسه بکێشن و سه‌فه‌ر بکه‌ن!\nسه‌ری هه‌ڵبڕی و سه‌یری ئاسمانی کرد. ئه‌وسا بیری گچکه‌جۆگه‌کانی سه‌ر شووشه‌ی په‌نجه‌ره‌کان که‌وته‌وه. سه‌یرێکی ئه‌م لاولای خۆی کرد.\nـ هه‌ر تۆی یان ماسی ترت له گه‌ڵدان؟\nماسییه‌که زه‌رده‌خه‌نه‌یه‌کی لێداو گوتی:\nـ نازانی ماسیه گه‌وره‌کان به ته‌نیا سه‌فه‌ر ده‌که‌ن؟\nبیری کرده‌وه گه‌ر قه‌رار بێ ماسیه گچکه‌کان له گه‌ڵ جۆگه‌ی باران بێن، شار پڕ ده‌بێ له ماسی. ماسیه‌که گوتی:\nـ خه‌فه‌ت مه‌خۆ، ماسیه گچکه‌کان جارێکه له گه‌ڵ باران سه‌فه‌ر ناکه‌ن.\nـ به‌ڵام گه‌ر وا بڕوا، ئه‌وانیش ده‌یکه‌ن، ئه‌وسا خوا ده‌زانێ چ ده‌قه‌ومێ. له پاییزه‌کانی دی ده‌ترسم!\nـ ئا، ره‌نگه له ساڵێکی تره‌وه مرۆ و ماسی پێکه‌وه بژین.\nـ ئا، ئه‌و‌جار ره‌نگه چۆن ئێوه له گه‌ڵ باران دێن، ئاوا ئێمه‌یش له گه‌ڵ باران بڕۆین.\nبێده‌نگی. ماسیه‌که چاوی لێکنا. ئه‌م گوتی:\nـ دوای ئه‌وه‌ی باران ته‌واو بوو چ ده‌که‌ی؟\nـ نازانم، ره‌نگه به قه‌د ته‌مه‌نی باران بژیم.\nئه‌میش بیری کرده‌وه: ” ره‌نگه ئه‌و مرۆڤانه‌یش که له گه‌ڵ باران ده‌ڕۆن.” ئه‌وسا گوتی:\nـ ده‌مویست بچم بۆ ته‌پۆڵکه‌که‌ی ئه‌وبه‌ر شار، بۆ بینینی شاری نوقمی باران.\nـ ئا، بێگومان له‌وێوه باشتر چاوت به جۆگه و چۆمی باران ده‌که‌وێت.\nشتێک له ده‌روونیدا تا ده‌هات پتر بێ ئۆقره‌ی ده‌کرد. دایکی گوتبووی زوو وه‌ره‌وه، هه‌ر ئه‌و کاتیش ئه‌م زانیبووی که باران ناهێڵێ. ماسیه‌که گوتی:\nـ ئیتر بڕۆ، من یان له گه‌ڵ ته‌واو بوونی باران لێره ده‌مرم، یان دیسان له گه‌ڵ باران سه‌فه‌ر ده‌که‌مه‌وه. خه‌می منت نه‌بێ. ئێستا ئیتر هه‌موو شوێنێک شوێنی ماسیه. بڕۆ!\nکه له دره‌خته‌کان هاته ده‌ره‌وه و سوار پاسکیله‌که‌ی بوو، هه‌ستی کرد شار زیاتر له هه‌ر کاتێکی دی بێده‌نگ و کپی بارانه. به په‌له رکابی لێدا و به‌ره‌و گرده‌که‌ی شار به‌ڕێ که‌وت. ماندوویی و ئاره‌قه و باران. قه‌ت ئه‌وه‌نده تامه‌زرۆی ئه‌و ته‌پۆڵکه‌یه نه‌بووبوو. گه‌یشت. پاسکیله‌که‌ی له شوێنێ راگرت. خۆی گه‌یانده قه‌راغ، ئه‌و شوێنه‌ی که حه‌زی فڕین یاخود ترس جه‌سته‌ی مرۆ لێورێژ ده‌کا. ئه‌وسا کتوپڕ وێنه‌یه‌کی بینی، وێنه‌یه‌ک که له ناو مژ و تۆزی باراندا بزر ده‌بوو و نه‌ده‌بوو، وێنه‌ی هه‌زاران مرۆڤ که له گه‌ڵ باران هه‌ڵده‌کشان و هه‌زاران ماسی که له گه‌ڵ باران داده‌کشان.


لە ئەمساڵدا پڕۆژەی Starlink بۆ دابینکردنی ئینتەرنێت بۆ سەرانسەری جیهان بە شێوەی تاقیکاری بەردەست دەکرێت - Home4T\nالرئيسية / IFTTT / کەی ئای تی ئێن / لە ئەمساڵدا پڕۆژەی Starlink بۆ دابینکردنی ئینتەرنێت بۆ سەرانسەری جیهان بە شێوەی تاقیکاری بەردەست دەکرێت\nUser Home4T 4/28/2020 01:37:00 am IFTTT, کەی ئای تی ئێن\nوا خەریکە سەرجەم پێداویستییەکانی پڕۆژەی Starlink ـی تایبەت بە دابینکردنی ئینتەرنێت بۆ سەرانسەری جیهان بۆ بەردەستکردنی بە کۆتا دێت و پێ دەنێتە قۆناغێکی نوێوە.\nتاوەکو ئێستا، کۆمپانیای SpaceX ـی خاوەن پڕۆژەی Starlink، توانیویەتی 422 دانە مانگی دەستکرد ڕەوانەی بۆشایی ئاسمان بکات، ئەم ژمارەیە لە ساڵی 2018 تاوەکو ئێستا بە ڕەوانەکردنی 7 مووشەک کە هەر دانەیەکیان 60 مانگی دەستکردی لە خۆگرتبوو، هاتۆتە بوون. دواین موشەکی ڕەوانەکراوی پڕۆژەی Starlink لە ڕێکەوتی 22 ـی ئەم مانگەدا بوو. وە لە 2 مانگی داهاتوودا ژمارەیەکی دیکەی لێ ڕەوانەی بۆشایی ئاسمان دەکرێت، ئەم ژمارەیە لە مانگە دەستکردەکان بەس دەبێت بۆ بەردەستکردنی پڕۆژەکە بە شێوەی تاقیکاری.\nئیڵۆن مەسک، خاوەن و دامەزرێنەری کۆمپانیای SpaceX لە جریوەیەکدا ڕایگەیاندووە لە 3 مانگی داهاتوودا پڕۆژەکە بە شێوەی تاقیکاری داخراو بۆ هەندێک کەسی دیاریکراو بەردەست دەکرێت، وە لە 6 مانگی داهاتوودا بە شێوەی تاقیکاری گشتی بۆ هەمووان لە ویلایەتە یەکگرتووەکانی ئەمریکا و کەنەدا بەردەست دەکرێت. جێگەی باسە ئەم بەردەستکردنە لە سەرەتادا تەنها بۆ ناوچەکانی ویلایەتە یەکگرتووەکانی ئەمریکا و کەنەدا دەبێت.\nهەروەها بە پێی ماڵپەڕی فەرمی SpaceX بێت، بەردەستکردنی پڕۆژەکە لە ساڵی 2021 فراوان دەکرێت و بۆ سەرانسەری جیهان بەردەست دەکرێت.\nمانگە دەستکردەکانی پڕۆژەکە لە سەروو 300 میل لە ڕووی زەوییەوە خولگە دەبەستن، هەر دانەیەکیان ئینتەرنێت بۆ بەشێکی دیاریکراوی زەوی دابین دەکەن، ئەمەش مانای وایە لە یەک شوێنی خولگەکەدا جێگیر نابن و دەوران دەکەن. وە بە شێوەیەکی بنچینەیی، مانگە دەستکردەکان دەبەسترێنەوە بە یەکەوە لە کۆمەڵەیەکی 5 دانەییدا، بەمەش لە کاتی خولانەوەیاندا لە خولگەکەدا بە بەردەوامی خزمەتگوزاری دابین دەکەن و پەیوەندی ناپچڕێت لەگەڵ زەویدا.\nبە پێی پێگەی TechCrunch بێت، بەکارهێنانی خولگەی کەمی مانگە دەستکردەکانی Starlink سیستەمەکە خێراتر دەکەن وەک لەوەی کە خولگەکە 22,500 میل لە زەوی دوور ببێت.\nئەستێرەناسان دەڵێن مانگە دەستکردەکانی Starlink لە بۆشایی ئاسماندا زۆر دەدرەوشێنەوە و بە ئاسانی هەست بە دەرکەوتنیان دەکرێت، ئەمەش بە هۆی بەرپەرچدانەوەی ڕووناکی خۆرەوەیە. بەڵام ئیڵۆن مەسک چارەسەری بۆ ئەمەش دۆزیوەتەوە و دەڵێت لەگەڵ ڕەوانەکردنی کاروانی نۆیەمدا، مانگە دەستکردەکان خاوەن چەترێکی تایبەت دەبن کە ئەو درەوشانەوەیە کەم دەکاتەوە.\nپڕۆژەی Starlink تایبەتە بە دابینکردنی خزمەتگوزاری ئینتەرنێت بۆ سەرانسەری جیهان بێ جیاوازی، بە نرخێکی زۆر کەم و خێرایی زۆر بەرز. وا بڕیارە تاوەکو ساڵی 2025 پڕۆژەکە بە تەواوی بەردەست بکرێت. لە ئێستادا SpaceX مۆڵەتی ڕەوانەکردنی 12,000 مانگی دەستکردی بۆ بۆشایی ئاسمان وەرگرتووە و دەیەوێت ئەم ژمارەیە زیاد بکات بۆ 30,000 مانگی دەستکرد.\nfrom کەی ئای تی ئێن https://ift.tt/2yKXDfA


٣٠ ڕۆژ لە شەو (فیلم) - ویکیپیدیا، ئینسایکڵۆپیدیای ئازاد\n٣٠ ڕۆژ لە شەو\n١٩ی تشرینی یەکەمی ٢٠٠٧\n٣٠ ملیۆن دۆلار\n٧٧.٥ ملیۆن دۆلار\n٣٠ ڕۆژ لە شەو (بە ئینگلیزی:30 Days of night) فیلمێکی ٢٠٠٧ی ترسناکی ڤامپایەرییە، چیڕۆکەکەی لە کتێبێکی کۆمیکەوە وەرگیراوە بە هەمان ناو. فیلمەکە لەلایەن دەیڤد سلەید دەرهێنراوە و ئەکتەران جۆش هارتنێت، مێلیسا جۆرج و دانی هەستن بەشدارییان تێیدا کردووە. فیلمەکە باس لە شارۆچکەیەک دەکات لە ویلایەتی ئالاسکای ئەمەریکا کە هەموو وەرزێکی زستان بۆ ماوەی یەک مانگ ڕۆژی لێ هەڵنایەت، بەڵام ئەو زستانەی کە دێت جیاوازی دەبێت ئەویش ڤامپایەرەکان (خوێن مژەکان) دەردەکەون و هەوڵی دەستبەسەر داگرتنی شوێنەکە و کوشتنی خەڵکەکە دەدەن.\n٢ ئەکتەرەکان و ڕۆڵەکانیان لە فیلمەکە\n٣ لینکی دەرەکی\nشارۆچکەی باڕۆن (دیمەنی فیلم)\nباڕۆن - ئالاسکا ئەو شارۆچکەیە کە هەموو وەرزێکی زستان بۆ ماوەی یەک مانگی تەواو ڕۆژی لێ هەڵنایەت و شەو دەبێت، خەڵکەکەشی ماوەیەکی زۆرە ئەو شتەیان بەسەردادێت و لێی ڕاهاتوون. بەڵام ئەم ٣٠ ڕۆژەیان تەواو جیاواز دەبێ، چونکە خوێن مژەکان دەردەکەون و هەوڵی وێرانکردنی شارۆچکەکە دەدەن. لە سەرەتادا هێرش دەکەنە بنکەی کارەبا و پەیوەندی و گواستنەوە و بەم شێوەیە هەموو پەیوەندییەک لەگەڵ دەرەوە دەپچڕێنن، ئێبنیش کە ئەفسەرێکی پۆلیسیە هەوڵ دەدات بزانێت کێشەکە چییە و چارەسەر بۆ کێشەکە بدۆزێتەوە. پاش ئەوەی بە ئاشکرا خوێن مژەکان خۆیان دەردەخەن و دەست بە هێرش دەکەن، ئێبن و کۆمەڵێک خەڵکی سڤیل خۆیان حەشاردەدەن بۆ ئەوەی نەکەونە بەردەستی خوێن مژەکان و ئێبنیش پلان بۆ چارەسەرکردنی کێشەکە و ڕزگارکردنی خەڵکەکە و شارۆچکەکە دادەنێت.\nجۆش هارتنێت لە ڕۆلی ئەفسەری پۆلیس ئێبن ئۆڵیسەن\nمێڵیسا جۆرج لە ڕۆلی ستێلا ئۆڵیسەن\nدانی هەستن لە ڕۆلی مارلۆو\nبێن فۆستەر لە ڕۆلی کەسە نامۆکە کە بەر لە خوێن مژەکان دەردەکەوێ و دەستگیر دەکرێ لە بنکەی پۆلیس.\nماڕک ڕێندەڵ لە ڕۆلی جەیک ئۆڵیسەن\nوێبسایتی فەرمی فیلمەکە\nپەڕەی فیلمەکە لە بنکەی زانیاری فیلمەکان\nوەرگیراو لە «https://ckb.wikipedia.org/w/index.php?title=٣٠_ڕۆژ_لە_شەو_(فیلم)&oldid=834284»\nئەم پەڕەیە دواجار لە ٠٧:٣٩ی ٤ی ئەیلوولی ٢٠٢١ نوێ کراوەتەوە.


له‌لایه‌ن: مونا ڕزگار - به‌روار: 2021-07-13-23:57:00 - کۆدی بابەت: 5876\nئایا خوێنبەربوونی لووت لە ماوەی دووگیانیدا باوە؟\nلە ماوەی دووگیانیدا سوڕی خوێن لەبەر کۆرپەلەکە زیاد دەکات، جەستەش خوێنێکی زیاتر بەرهەم دەهێنێت، ئەم گۆڕانکارییانەش لە جەستەدا لەوانەیە بێتە هۆی خوێنبەربوونی لووت بە (epistaxis) ناسراوە واتە خوێنبەربوونی لووت.\nئەم خوێنبەربوونە لە ماوەی دووگیانیدا بڵاوە، دەکرێت لە یەک کونە لووتەوە بێت یاخود لە هەردووکیانەوە، خوێنبەربوونی لووت بە گشتی لە هەفتەی شانزەیەمی دووگیانیەکەوە دەست پێ دەکات، هەندێک کات لەوانەیە لەگەڵ درێژی ماوەی دووگیانیەکەدا خوێنبەربوونەکەش زیاتر ببێت.\nئایا خوێنبەربوونی لووت زیانی هەیە بۆ دایک و کۆرپەلەکە؟\nئەگەر چی حاڵەتێکی ناخۆش و بێزارکەرە، بەڵام هیچ زیانێکی نییە بۆ دایک و کۆرپەلەکە، تەنها دەبێت نیگەرانی خوێنبەربوونی زۆر دووبارەوە بوو و بەردەوام بیت، بە تایبەت لە سێ مانگی سێیەمی دووگیانیەکەدا، لێکۆڵینەوەکان ئەوەیان دەرخستووە کە خوێنبەربوونی زۆر و دووبارەوە بوو خوێنبەربوونی دوای منداڵبوون زیاد دەکات، ئەگەر لە سێ مانگی کۆتایدا دووچاری خوێنبەربوونی لووت بوویت سەردانی پزیشکی تایبەت بکە.\nچ هۆکارێک وادەکات خوێنبەربوونی لووت ڕووبدات لە ماوەی دووگیانیدا؟\nلە ماوەی دووگیانیدا وروژمی خوێن بۆ ناوچەی لینجە پەردەکانی جەستە زیاد دەکات، بە تایبەت لووت، دەبێتە هۆی نەرمبوونەوە و ئاوسانی لینجە پەردەکان، پژمین و هەناسەدان دەکرێت ببێتە هۆی خوێنبەربوونی لووت.\nبەکارهێنانی دەرمانی دژە هەستیاری\nبەکارهێنانی دەرمانی دژە هەستیاری کە بۆ لووت بەکاردێن، دەکرێت لینجە پەردەکانی لووت وشک بکاتەوە و ببێتە هۆی خورانی لووت، هەروەها دەکرێت ببێتە هۆی تێکچوونی لینجە پەردەکانی لووت و تەقینی دەمارەکانی لووت کە بە شێوەی خوێن لە لووتەوە دێتە دەرەوە.\nسەرمابوون یاخود هەوکردن\nبە هۆی سەرمابوون و هەوکردنەوە لینجە پەردەکانی لووت وشک دەبێتەوە و دەمارەکانی بە ئاسانی دەتەقن و خوێنبەربوون ڕوودەدات.\nبە هۆی ئاووهەوای وشکەوە یاخود زۆر مانەوە لە ژوورێکدا کە شێدار نەبێت و وشک بێت مەترسی خوێنبەربوونی لووت زیاد دەکات.\nچۆن خوێنبەربوونی لووت بوەستێنین لە ماوەی دووگیانیدا؟\nدانیشە و پشتت بدە لە دیوارەکە، سەرت دەبێت بەرزتر بێت لە دڵت.\nپەنجە گەورە و پەنجەی شایەتوومان بەکاربهێنە بۆ گرتنی لووتت.\nبە دەم هەناسە بدە و پەستان بخە سەر کونە لووتەکانت بۆ ماوەی ١٠ بۆ ١٥ خولەک، ئەمە دەبێتە، هۆی ئەوەی کە لە جێی ئەوەی خوێنەکە لە لووتدا کڵۆ ببێت بێتە دەرەوە.\nدانیشە یاخود ڕاوەستە تاکوو وروژمی خوێنەکە کەم بکات.\nسەهۆڵ بخە سەر لووتت\nسەرت مەبەرە دواوە و پاڵمەکەوە، چونکە لەوانەیە خوێنەکە بچێتەوە بۆ قوڕگت و ببێتە هۆی حاڵەتی دڵتێکچوون.\nئەگەر تاکوو ١٥ خولەک خوێنبەربوونەکە بە سەهۆڵەکە نەوەستایەوە، دووبارە ١٥ خولەکی تر دەست پێبکەرەوە.\nبۆ ئەوەی ڕێگری بکەیت لەوەی کە لە ماوەی ٢٤ کاتژمێری داهاتوودا دووبارە خوێنبەربوون ڕوونەداتەوە، دەبێت ئەم هەنگاوانە جێبەجێ بکەیت:\nلە شوێنی کراوەدا مەخەوە\nدەستکاری لووتت مەکە\nدووربکەوەرەوە لە هەڵگرتنی قورسایی\nوەرزشی قورس ئەنجام مەدە\nخواردنەوەی گەرم مەخۆرەوە\nبۆ خوێنبەربوونی لووت لە ماوەی دووگیانیدا دەبێت چ کاتێک سەردانی پزیشک بکەیت؟\nتەنگەنەفەسی و ئازاری سنگ لەگەڵ خوێنبەربوونی لووتدا.\nکاتێک تەنها لێدانێکی بچوک بەر لووت دەکەوێت خوێنبەربوون ڕووەدات.\nخوێنبەربوونەکە هاوکات لەگەڵ بوورانەوە و تێکچوونی ڕەنگی ڕووخسار و ئازاری هەموو جەستە، کە ئەمە لەوانەیە نیشانەی جەڵتەی مێشک بێت.\nخوێنبەربوون لەگەڵ ماندوویەتی و بێ ئاگایدا\nخوێنبەربوونێکی قورس کە ماوەی٣٠ خولەک نەوەستێتەوە\nچارەسەری خوێنبەربوونی لووت لە ماوەی دووگیانیدا\nلەزگەی تایبەتی لووت دەدەیت لەسەر لووتت بۆ ماوەی دوو کاتژمێر، تاکوو پەستان بخاتە سەر دەمارەکانی لووت.\nسووتاندنی برینەکە لە هەندێک حاڵەتی تایبەتدا.\nکاتێک خوێنبەربوونەکە زۆر توند بێت، چارەسەری تەزووی کارەبایی تایبەت بەکاردەهێنرێت بۆ وەستاندنی خوێنەکە.\nلە حاڵەتی زۆر مەترسیداردا، نەخۆشەکە نەشتەرگەری بۆ دەکرێت و به نیوە سڕکردن، سڕکردنی بۆ دەکرێت و دەمارە تەقیووەکان پێکەوە دەبەستنەوە تاکوو خوێنبەربوونەکە بوەستێتەوە.\nڕێگری لە خوێنبەربوونی لووت لە ماوەی دووگیانیدا\nزۆر خواردنەوەی ئەو تاکوو لینجە پەردەکانی لووت بە تەڕی بمێننەوە.\nدووربکەوە لە بەکارهێنانی هەر جۆرە پاککەرەوە و بۆنێک تاکوو لینجە پەردەکان وشک نەبنەوە.\nکڵۆ خوێنەکان بە هێواشی لە لووتت دەربهێنە\nکونە لووتەکانت شێدار و چەور بکە\nکاتێک دەپژمیت، دەمت بکەرەوە تاکوو پەستان لەسەر لووتت زۆر نەبێت.\nئایا خوێنبەربووی لووت دەبێتە هۆی کەمخوێنی لە ماوەی دووگیانیدا؟\nخوێنبەربوونی زۆر و بەردەوام دەبێتە هۆی دابەزینی ڕێژەی هیمۆگڵۆبین و کەمخوێنی لە جەستەدا.\nئایا خوێنبەربوونی لووت لە ماوەی دووگیانیدا پەیوەندی بە بەرزی فشاری خوێنەوە هەیە؟\nپڕۆجیسترۆن و ئیسترۆجین دەتوانن دەمارەکانی خوێن فراوان بکەن و فشاری خوێن زیاد بکەن، ئەم زیادبوونی فشارە دەبێتە هۆی فشاری زۆر لەسەر دەمارە باریکەکان و دەبێتە هۆی خوێنبەربوون.\nخوێنبەربوونی لووت و سەرئێشە\nگۆڕانکاری هۆڕمۆنەکان لە ماوەی دووگیانیدا وادەکەن بڕی خوێن زۆر بڕوات بۆ ناچەی لووت و مێشک، بۆیە ئەمەش دەبێتە هۆی خوێنبەربوونی لووت و سەرئێشه.\nخوێنبەربوونی لووت دوای منداڵبوون\nخوێنبەبوونی لووت لە ماوەی دووگیانیدا کاتییە و پەیوەندی بە دووگیانیەکەوە هەیە، دوای منداڵبوون خوێنبەربوونەکە نامێنێت، ئەگەر دوای منداڵبوون خوێنبەربوونەکە هەر بەردەوام بوو دەبێت سەردانی پزیشک بکەیت.\nبابه‌ته په‌یوه‌ندیداره‌كان به : خوێنبەربوونی لووت لە ماوەی دووگیانیدا


لێبووردن‌و چاوپۆشی لێكردن..چيرۆك\nنووسينى /هارون نوح طه //كتيبخانه‌ى محوى///فضالەی كوڕی عمیر ڕۆیشت بۆ ئەوەی پێغەمبەر (درودی خوای لەسەر بێت) بكوژێت لە نێو تەوافی دا، كە نزیك بوەوە لێی فەرموی: ئایا تۆ فضالەی؟ ووتی: بەڵێ ئەی پێغەمبەری خوا. پێغەمبەر (درودی خوای لەسەر بێت) فەرموی:\nتۆبه‌کردنی کوڕی هارون الرشید\nعبدالله کوڕی فه‌ره‌جی عابید ده‌ڵێ: پێویستیم به کرێکارێک هه‌بوو بۆ کارێکی خۆم به کرێ ی ڕۆژانه، چووم بۆ بازاڕ بینیم ته‌نها یه‌ک کرێکاری ڕه‌نگ زه‌ردو لاواز ماوه، بۆخچه‌یه‌کی گه‌وره‌ی پێبوو ده‌ڕۆیشت وه جوببه‌و مێزه‌رێکی خوری بۆ شێبوو، پێم گوت: کار ده‌که‌یت؟\nئەكەر بتگووتبایە إن شاْءالله بەخەبەر دەهاتی... چيرۆك\nنووسينى /هارون نوح طه/كتێبخانه‌ى محوى ///كاتێ كە پێغەمبەر(درودی خوای لەسەر بێت) گەڕایەوە لە خەیبەر هاوەڵان زۆر ماندوو بوون داوایان كرد كەوا بەشەو لە ڕیگادا داببەزن بۆ حەسانەوەیان.\nپێغەمبەر (درودی خوای لەسەر بێت) فەرموی: كێ بۆ نوێژی بەیانی بە خەبەرمان دێنێ؟\nئەگەر ئەو نەبێ تۆ ببە...چيرۆك\nنووسينى/هارون نوح طه/كتێبخانه‌ى محوى///ڕۆژێك شێخ حسن ی بەسری لەگەڵ جەنازەیەك دەڕۆیشت. بە پیاوێكی تەنیشت خۆی ووت: دەبێ ئەم مردووە چ هیوایەتێكی هەبێ ئەگەر پرسیاری لێ بكرێت؟ كابرا ووتی:\nداوا دەكات كە بێتەوە سەر دونیا كاری چاك بكات.... شێخ حسن فەرموی: ئەگەر ئەو نەبێ تۆ ببە واتە: تۆ ئەم هیوایەتەت هەبێ‌و كاری چاك بكە پێش ئەوەی بمریت.\nكێ لە دەست من ڕزگارت دەكات....؟ چيرۆك\nنووسينى /هارون نوح طه/كتێبختنه‌ى ته‌فسير///جابری كوڕی عبدالله ڕەزای خوای لێ بێت دەفەرموێ ڕۆژێك پێغەمبەر(درودی خوای لە سەر بێت) خەوتبوو لە ژێر سێبەری دارێك. شمشێرەكەی هەڵواسیبوو بە دارەكە.\nبە گەنجایەتی خۆت مەنازە...چيرۆك\nنووسينى/هارون نوح طه/كتێبخانه‌ى محوى///فضیل ی كوڕی مهلب ڕەحمەتی خوای لێ بێت دەفەموێ: سلیمانی كوڕی عبدالملك ناردی بە شوێنم لە ڕۆژی جومعەدا\nچاوەكانی كوێر بوون بەدوعای باوكی ...چيرۆك\nنووسينى/هارون نوح طه/كتێبخانه‌ى محوى///گەنجێك هەبوو بزن‌و مەڕی دەلەوەڕاندن بۆ باوكی. ڕۆژێك داوای لە باوكی كرد ووتی: دەمەوێ ببم بە فەرمانبەر. باوكیش ڕازی نەبوو.\nدوعا لە منداڵەكانتان مەكەن ..چيرۆك\nنووسينى /هارون نوح طه/كتێبخانه‌ى محوى///ڕۆژێك لە ڕۆژان منداڵێك دایكی خۆی زۆر ئازار دەداو بێزاری كردبوو. دایكەكە ووتی: بڕۆ هەی خوا بتكوژێ یان خوا ڕوحت دەركات.\nنیوەی دەخوات نیوەشی فڕێ دەدات..چيرۆك\nنووسينى/ هارون نوح طه/ كتێبخانه‌ى محوى///ئیمامی شافیعی یەكێكە لەم زانایانەی خاوەن پلەو پایەكی بەرزن لە زانست‌و زانیاری‌و ژیری‌و دانایی. شافیعی زانایەكی وابوو كە بە یەك دوو ووشە چارەسەری چەندەها دەردی خەڵكی كردوە.\nلە دایكێكی مردوو بووە...چيرۆك\nنووسينى/هارون نوح طه/كتێبخانه‌ى محوى///زیدی كوڕی أسلم لە باوكی خۆی دەگێڕێتەوە دەڵێ: جارێك خەڵك دەهاتە لای ئیمامی عمر. لە ناكاو پیاوێك هات منداڵێكی لەسەر شانی دانابوو. ئیمامی عمر فەرموی:\nووریابە هەموو نەهێنیێكت لەلای ئافرەت باس مەكە ...چيرۆك\nنووسينى /هارون نوح طه/كتێبخانه‌ى محوى///دەگێڕنەوە پیاوێكی جوتیار ڕۆژێك چووە سەر كاری خۆی وەكو ڕۆژان جووتی دەكرد لەناو زەویەكەی، لەناكاو یەك گۆزەی زێڕی دۆزییەوە.\nدڵی خۆم دۆزییەوە...چيرۆك\nنووسينى/هارون نوح طه/كتێبخانه‌ى محوى///یەكێ لە هاوڕێیەكانی ذا النونی میسری دەسوڕایەوەو هاواری دەكرد. ئای وای ........ كوا دڵم كێ دۆزیتیەوە؟ ڕۆژێك لە شەقامێك دەڕۆیشت منداڵێكی بینی دەگریا، دایكیشی لێی دەدا پاشان لە ماڵا دەری كردو دەرگای لەسەر داخست. منداڵەكە لە ڕاستەو چەپە ئاوڕی دەدایەوە نەیدەزانی بۆ كوێ بڕواو چ ڕێگایەك بگرێتە بەر.\nنووسينى /هارون نوح طه/كتێبخانه‌ى محوى///ڕۆژێك ئیمامی عمری كوڕی خطاب بە لای عبدالله ی كوڕی زبیر تێپەڕی كە لەگەڵا منداڵاندا یاری دەكرد. منداڵەكان كە چاویان بە ئیمامی عمر كەوت هەموو ڕایان كرد تەنها عبدالله ی كوڕی زبیر نەبێ. ئیمامی عمر پێی ووت: بۆچی تۆش لەگەڵا ئەوان ڕات نەكرد؟ عبدالله ووتی: لەبەر ئەوەی هیچ تاوانێكم نەكردووە بترسم تاكو ڕابكەم.\nخواپەرستێكی دنیا نەویست...چيرۆك\nنووسينى /هارون نوح طه/كتيبخانه‌ى محوى///إبراهیم ی خواس دەڵێ: لە گواف چاوم بە گەنجێك كەوت عەبایەكی بەسەر سەری خۆی دادابوو. زۆری گواف‌و نوێژ دەكرد. خۆشەویستی ئەم گەنجە كەوتە دڵم. منیش چوارسەد درهەمم پێ بوو، چوومە لای بینیم دانیشتووە لە پشت مقام ی إبراهیم. چوارسەد درهەمەكەم لەناو كیسەیەك دانا خستمە سەر لێوی عەبای گەنجەكە پێم ووت: برام ئەم پارەیە بۆ خۆت خەرج بكە.\nئیمامی (عەلی) و جوولەكەكە...چيرۆك\nنووسينى/ هارون نوح ابراهيم///جارێكیان جولەكەیەك هاتە لای أمیر المۆمنین پێشەوا علی كوڕی أبو گالب (ڕەزای خوای لێ بێت) پێی ووت: ئەی (عەلی) هێشتا پێغەمبەرەكەتان بە خاك نەسپارد بوو ئەنساریەكانی مەدینە دەیانووت ئەمیرێك لە ئێمە ئەمیرێكیش لە ئێوە (مەبەست تەعنەدان بوو لە هاوەڵانی پێغەمبەر) بەڵام وەڵامێكی دەمكووتكەر هەیە بۆ ئەم جۆرە نەفامانە.


یەکێک لە کچانی دەستبەسەر کراو لە کەنگاوە کچی سەردارێکی سپای پاسدارانە\n23:14 - 9 March 2019\nهەنگاو: لە ماوەی حەفتەی ڕابردوودا دوو کچ دوای ئەوەیکە لە شەقامەکانی کەنگاوەر سەر بە پارێزگای کرماشان چارشێویان لەسەر خۆیان لابرد، دەستبەسەر و دوای یەک کاتژمێر ئازاد کران.\nبە پێی هەواڵی ڕێکخراوی مافی مرۆڤی هەنگاو، حەفتەی ڕابردوو لە یەکێک لەو شەقامانەی کە دەچێتەوە سەر پەرستشگەی ئاناهیتای کەنگاوەر، دوو ژن بە نیشانەی نارەزایەتی دەربڕێن بە ”حیجاب“ چارشێویان لەسەر خۆیان لابردووە و هاوسەری یەکێکیان کە برای ئەوی دیکەشیان بووە گرتەیەکی ڤیدیۆیی تۆمار کردبوو و بڵاوی کردبووەیەوە، ئەو کارە دەستبەسەر کرانی ئەو سێ کەسە لەلایەن ئیتلاعاتی شاری کەنگاوەرەوە لێکەوتەوە.\nدوای بەدواداچونەکان هەنگاو، ناسنامەی یەکێک لەو کەسانە بۆ هەنگاو روون بووەتە و هەواڵنێری هەنگاو ناسنامەی یەکێک لەو ژنانەی“ فەشی“ ڕاگەیاندووە.\nسەرچاوەیەکی ئاگادار لەمبارەوە بە هەنگاوی راگەیاند خاتوو“فەشی“ خەڵکی ئاوایی فەشی و کچی یەکێک لە سەردارانی سپای پاسدارانە.\nئەو سەرچاوە ڕایگەیاندووە کە خاتوو فەشی لەگەڵ هاوژینەکەی و دشەکەی کە خەڵکی شاری مەشهەدن بۆ ماوەی یەک کاتژمێر لەلایەن ئیدارەی ئیتلاعاتی شاری کەنگاوەرەوە لێکۆڵینەوەیان لێ کراوە و دوای واژۆ کردنی بەڵێن نامە ئازاد کراون.\nلەگەڵ ئەوەیکە کە بەدواداچوونی بابەتە کۆمەڵایەتیەکان لە ئەستۆی ئیدارەی ئیرشادە، تا ئێستا بۆ هەنگاو ڕوون نەبووتەوە کە دەستبەسەر کردنی خاتوو فەشی و هاوژینەکەی پەیوەندی بە چالاکییەکانی باوکیەوە هەیە کە سەرداری سپای پاسدارانە یان نا.


لە كاتی عادە دەتوانم بە دەستی مێردەكەم خۆم ڕەحەتكەم و بە هەمان شێوەش بۆ ئەو؟: ماڵپەڕی وەڵامەکان\nژنهێنان و خێزانپرسیارە جنسیەکانلە كاتی عادە دەتوانم بە دەستی مێردەكەم خۆم ڕەحەتكەم و بە هەمان شێوەش بۆ ئەو؟\nلە كاتی عادە دەتوانم بە دەستی مێردەكەم خۆم ڕەحەتكەم و بە هەمان شێوەش بۆ ئەو؟\nبەڵێ ئەو كارە بۆ هەردووكتان دروستە و هیچی تێدا نى یە، بە بەڵگەی ئەم فەرموویە:\nعن أنس بن مالك (رضي الله عنه): ((أن اليهود كانوا لا يجلسون مع الحائض في بيت ولا يأكلون ولا يشربون قال فذكر ذلك للنبي (ﷺ) فأنزل الله: [وَيَسْأَلُونَكَ عَنِ الْمَحِيضِ قُلْ هُوَ أَذًى فَاعْتَزِلُواْ النِّسَاء فِي الْمَحِيضِ] فقال رسول الله (ﷺ): اصنعوا كل شيء إلاَّ الـجماع)) [صحيح سنن ابن ماجه رقم: (644)] .\nواتە: جولەكە لە گەڵ ئافرەتی بێ نوێژدا دانەدەنیشتن لە ماڵدا و خواردنیان لە گەڵیدا نەدەخوارد و خواردنەوەیان، جا ئەمەیان باس كرد بۆ پێغەمبەر (ﷺ) خوای گەورەش ئەم ئایەتی دابەزاند و فەرمووی: پرسیارت لێ دەكەن سەبارەت بە ئافرەت لە كاتی حەیزدا ؟ بڵێ: ئازاری تێدایە بۆیە لە كاتی حەیزدا نزیكی ئافرەت مەبنەوە، جا پێغەمبەری خوا (ﷺ) فەرمووی: هەموو شتێكیان لە گەڵدا بكەن تەنها جیماع (جووت بوون) نەبێت.\nكەواتە دروستە بە یەكتر ـ بە هەر شێوەیەك بێت ـ خۆیان ڕەحەت بكەن تەنها بە جووت بوون نەبێت.\nئەگەر ژن لەماوەى بێ نوێژى دا بوو دروستە گەمەوگاڵتەو دەستبازى لەگەڵ بكەى ؟\nحوکمى هاتنى خوێن بە هۆى جیماع و کارى سەرجێێ بە تایبەت لە شەوی یەکەم چ کاتێک دروست نیە ژن و مێرد کارى سەرجێى و جیماع بکەن؟ ئایا هیچ ڕێگایەك هەیە كە بەدیلى جووت بوون بێت لەكاتی حەیزدا؟ ئایا دروستە لە کاتى جیماعدا پیاو پەنجە بکات بە کۆمى خێزانى دا؟ وە سزاى ئەو پیاوە چیە کە لە دواوە بچێتە لاى خێزانى؟ ئایا لەسونەتدا ئادابی (جیماع) کردن چۆن ڕوون کراوەتەوە ؟\nسەردان: ٩,٦٠٣ بەش: پرسیارە جنسیەکان\nپرسیاری دواترئایا ئیسلام بە چ چاوێك سەیری ئەو پیاوانە دەكات كە ژنیان هەیە و لە هەمان كاتدا زینا دەكەن لەگەڵ ئافرەتی تردا ؟پرسیاری پێشتربە كار هێنانی دەرمان بۆ ئەوەی کەچەڵ نەبێت یان پرچ چاندن وە یان نەشتەرگەرى جوان كاری ئایا حەرامە ؟


گوڵه تازه‌کان چۆن ده‌ڕوێن؟\nEnglish: - Flower\nهه‌موو ده‌زانین که هه‌ر زینه‌وه‌رێک شێوه‌یه‌کی تایبه‌تی بۆ زێوزای خۆی هه‌یه. به‌ڵام له گوڵاندا به‌م شێوه‌ی خواره‌وه‌یه:\nهه‌ر گوڵێک له چوار به‌ش پێک هاتووه، به‌شێکی وێنه‌ی فنجانی هه‌یه و ڕه‌نگی سه‌وز و که له چه‌ند په‌ڕه‌گوڵ پێک هاتووه و تۆودانه‌که‌ی له نێویدا هه‌ڵکه‌وتووه و له نێو ئه‌م تۆودانه‌دا ده‌موده‌زگای زۆربوون و زیاتکردنی گوڵه‌که ڕاگیراوه و لێره‌دایه که تۆمی گوڵه‌که پێک دێ.\nڕاست له نێوه‌ڕاستی گوڵه‌که‌دا (پیستیل) هه‌ڵکه‌وتووه که به ماده‌یه‌ک ده‌بێته هۆی ژیانه‌وه‌ی گوڵه‌که دوور و به‌ری داپۆشیوه. پیستل به‌شێک له زاوزێی گوڵه‌که‌یه که کلکه‌که‌ی تۆزێک ئاوه‌ڵه‌تره و له نێویدا تۆودانه‌که هه‌ڵکه‌وتووه و تۆوی ڕووه‌که‌که باردێنێ و به‌ڵام ده‌بێ ئه‌وه‌ی بزانین که تۆوه‌که کاتێک پێک دێ که نێوه‌ڕۆکی تۆوه‌که (تۆز=Pollen) هێزی پێدابێ.\nبۆ بارهێنانی تۆوه‌کان پێویسته که تۆوی تۆزه‌که له به‌شی مێینه‌ی گوڵه‌که بێته ده‌رێ و بڕواته نێو تۆودانه‌که که له کۆتایه‌که‌یدا هه‌ڵکه‌وتووه.\nتۆوی تۆزه‌که هه‌وه‌ڵجار ده‌بێ بکه‌وێته سه‌ر به‌رز و نزمی به‌شی مێینه‌ی ڕووه‌که‌که و له‌وێدا ته‌ڕایی خۆی له شیله‌یه‌کی شه‌کریی له گیاکه وه‌رده‌گرێ، پاشانیش تۆوه‌که ده‌په‌نمێ و پێده‌گا. ئینجا به هێزێکی تایبه‌تی به‌ره‌و به‌شی خوارووی گوڵه‌که خۆیان ده‌خزێنن و لێره‌دایه که شێوه‌ی لووله‌یی به‌خۆوه ده‌گرن، لێره‌دایه که نێوه‌ڕۆکی لووله‌کان له تۆودانه‌که دێنه ده‌رێ و ئه‌مه‌ش ده‌بێته هۆی پێگه‌یشتنی تۆوه‌که. ته‌نیا ئه‌و تۆزانه‌ن که له شێوه‌ی لووله ده‌ردێن و ده‌گه‌نه تۆودانه‌که. گواستنه‌وه‌ی ئه‌م تۆزانه‌ش له شوێنێک بۆ شوێنێکیتر به هۆی با یان باڵه‌نده و ئاژه‌ڵه‌کانه‌وه پێک دێ. دوای ئه‌م پرۆسه‌سه‌ی که باس کرا، تۆوه‌کان ده‌بێ بکه‌ونه شوێنێک که خاکه‌که‌ی بۆ بار هێنان و ڕیشوو داکوتانی ڕووه‌که‌که سازگار بێ.\nسەرچاوە: فرهنگ بمن بگو چرا، به‌رگی چواره‌م ل. ٤٤ و ٤٥


یەکەم گروپی دەستبەسەرەکان کە لەلایەن گروپی ئۆپۆزسیۆنی جەیش ئیسلامەوە ئازادکران بە گەیشتنیان بۆ دیمەشق پێشوازییان لێدەکرێت. ئازادکردنیان بەشێك بوو لە رێککەوتنێكی ئاگربەست لە شاری دوما له غوتەی خۆرهەڵات. [خاوەنی وێنە: بەها سەهلی]\nئەندامانی جەیش ئیسلام و خێزانەکانیان دووشەممە (10 نیسان) گەیشتنە باکوری سوریا لە کاروانێکدا لە دوماوە، وەك بەشێك لەو رێککەوتنەی داوای جێهێشتنیانی دەکرد لە بەرامبەر ئازادکردنی دەیان بارمتەی پشتیوانی رژێمدا.\nئەو رێککەوتنە، کە یەکشەممە کرا، دوای رۆژێك هات لە هێرشێکی گومانلێکراوی کیمیایی کە لانیکەم 48 کەسی کوشت لە دوماكه بووە هۆی توڕەبوونی نێودەوڵەتی و داواکاریی لێکۆڵینەوەی سەربەخۆ و بێلایەن بۆ رووداوەکە.\nئاژانسی فرانس پرێس رایگەیاند شیکاروانان دەڵێن رژێم دوورنیە هێرشی گازی کلۆری کردبێت تا بەربگرێت بە زیانی زیاتر لەنێو هێزەکانیدا و دڵنیابێت لەوەی جەیش ئیسلام دوما به‌جێبهێڵێت بەگوێرەی ئه‌و مەرجەکانه‌ی لەلایەن دیمەشقەوە دیاریكراون.\nئەو پاسانەی ئەندامانی جەیش ئیسلام و خێزانەکانیان دەگوێزنەوە لە شاری دومای دەرەوەی دیمەشقەوە بۆ شاری جەرابلوسی پارێزگای حەلەب بەنێو دەروازەی غوتەی خۆرهەڵاتدا دەڕۆن. [خاوەنی وێنە: بەها سەهلی]\nشیکاروانێكی كاروباری سوریا، نیك هیراس، وتی: "لەجیاتی چوونەناو قوڵایی دوما و خوێن لێرژان، هێرشی چەکی کیمیایی بەکارهێنراوە بۆ چاندنی ترس لەنێو خەڵكدا کە جەیش ئیسلام پشتگیریی بەدەستهێنابوون."\nپەنجا پاس کە ئەندامانی جەیش ئیسلام دەگوێزنەوە گەیشتنە شارەکانی عەزاز و جەرابلوس لە پارێزگای حەلەب دوای ئەوەی لیژنەیەکی مەدەنی کە لەلایەن دانیشتوانی دوماوە ئەرکی دانوستانی پێسپێردرابوو سەرکەوتووبوو لە گەیشتنە دوایین رێکەوتنی ئاگربەست.\nرێککەوتنەکە داوای لە جەیش ئیسلام کرد -- کە گەورەترین لایەنی ئۆپۆزسیۆنی ناوچەکەیە و دوما کۆنترۆڵ دەکات -- بە دەیان دەستبەسەری مەدەنی و چەکداری سەر بە رژێم ئازاد بکات، کە هەندێکیان سێ ساڵ زیاترە دەستگیرکراون.\nلە بەرامبەر ئازادکردنیاندا، ئەندامانی جەیش ئیسلام، خێزانەکانیان و ئەو مەدەنیانەی حەزیاندەکرد شارەکە بەجێبهڵێن لە ناوچەی دیمەشق رێگەیان پێدرا بەرەو باکور بڕۆن، بۆ شاری جەرابلوس.\nبارگرژی و دواخستن\nچالاکوانێكی ناوچەکە بەها سەهلی بە دیارونای وت کاروانی رۆیشتنی چەکدارانی جەیش ئیسلام و خێزانەکانیان دواکەوت دوای ئەوەی پاسەکان گردبوونەوە لە دەروازەی وافیدین.\nوتی: "بارگرژی زیادیکرد دوای ئەوەی دڵسۆزانی رژێم هەڕەشە و دەنگۆی ئەوەیان بڵاوکردەوە کە کاروانەکە تووشی هێرش دەبێت لە رۆیشتن بەناوچەی ژێردەستی رژێمدا و لەڕێگەی خۆیدا بەرەو باکور.\nوتیشی: "هێزەکانی رژێم و مەدەنیەکانی لایەنگری رژێم جاڕس بوون کاتێك زانییان تەنیا 75 دەستبەسەر گەیشتونەتە یاریگایەکی وەرزشی لە دیمەشقی پایتەخت دوای ئازادکردنیان لە دوما."\nهه‌روه‌ها وتی ماوەیەکە رژێم دەڵێت گوایە 5,000 دەستبەسەری تێدابووە، کە وادەردەکەوت هەوڵێك بێت بۆ شاردنەوەی ئەو ژمارەیەی لە شەڕدا کوژراون.\nسەهلی وتی: کاروانەکە دەستی نه‌كرده‌وه بە گەشتەکەی تا گه‌رەنتیی پێدرا له سەلامەتی گەشتیاره‌كان."\nوتیشی دوایین رێککەوتن هاوشێوەی ئەوەیە کە لە کۆتایی ئازار رووبه‌ڕووی بەربەست بووه‌وه.\nئەمە واده‌كات شارەکە بەڕێوەبەرایەتی دوانەیی پێبدرێت لەلایەن ئەنجومەنێکی مەدەنییه‌وه کە پێکهاتبێت لە خەڵکی دوما، بەهاوبەشی لەگەڵ لیژنەیەك کە نوێنەراتی دەزگاکانی رژێم بکات.\nوتیشی دانیشتوانی شار بژاردەیان دەدرێتێ بەوەی یاخود دۆخی ئەمنی خۆیان له‌گه‌ڵ رژێم رێكبخه‌نه‌وه یان شارەکە جێبهێڵن بۆ باکور لە ماوەی شەش مانگدا.\nلەژێر مەرجەکانی ئەم رێککەوتنەدا، دەزگا ئەمنیەکان پێشێلکاری بەرامبەر هاوڵاتیانی ناوچەکە ناكه‌ن، بە گه‌رەنتیکردنی روسیا كه سەرپەرشتیاریی رێککەوتنەکە ده‌كات، هه‌روه‌ها پۆلیسی سەربازی دەخرێتەگه‌ڕ له ناو و دەرەوەی شاردا بۆ مسۆگه‌ركردنی سەلامەتی دانیشتوان.\nلایه‌نه ناكۆكه‌كان له باشوری دیمه‌شق ده‌گه‌ن به ئاگربەست\nچەکدارانی سه‌ربه سێ گروپی سەرەکیی ئۆپۆزسیۆن شارۆچکەکانی باشوری دیمەشق جێدەهێڵن بۆ ناوچەکانی باکور بەگوێرەی رێککەوتنێك لەگەڵ رژێم.


چالاکێکی کوردی خەڵکی شاری شنۆ، بانگهێشتی ئیتلاعات کرا\n16:44 - 14 بانەمەڕ 2719\nئاژانسی کوردپا: ئیدارەی ئیتلاعاتی شاری شنۆ، هاووڵاتییەکی خەڵکی ئەو شارەیان بانگهێشت و لێپرسینەوەیان لەگەڵ کرد.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی پێنجشەممە، ١٢ی بانەمەڕ، هاووڵاتییەکی کورد بە ناوی \_"عەبدوڵکەریم کاکول\_"، کوڕی ڕەحیم، خەڵکی گوندی \_"حەسەن نووران\_"ی شاری شنۆ، بانگهێشتی ئیدارەی ئیتلاعاتی شاری شنۆ کرا و لێپرسینەوەی لێکرا.\nئەو هاووڵاتییە کوردە، لە پەیوەندی لەگەڵ شەڕ و پێکدادانی دانیشتووانی گوندی حەسەن نووران لەگەڵ هێزەکانی سپای پاسداران لە ڕێورەسمی جێژنی نەورۆزدا، لە لایەن هێزە ئیتلاعاتییەکانەوە، لێکۆڵینەوەی لێکراوە.\nهێزە ئیتلاعاتییەکان هەڕەشەیان لەم هاووڵاتییە کوردە کردووە، لە ئەگەری هاوکاری نەکردنی ئەوان لەگەڵ سزای قورسی قەزایی بەرەڕوو دەبێتەوە. ئەم هاووڵاتییە کوردە پاش چەند کاتژمێر لێپرسینەوە ئازاد کرا.\nڕۆژی دووشەممە، ١٧ی ڕێبەندانی ساڵی ٩٧، عەبدوڵکەریم کاکول لەگەڵ \_"سابیر زوالقەرنین\_"، خەڵکی گوندی \_"حەسەن نووران\_"ی شاری شنۆ، لە لایەن هێزەکانی سپای پاسدارانەوە دەسبەسەر و ئازار و ئەشکەنجە کران.


دوو میر بۆ یەک گــــەل\n06:43 - 06/08/2019 392 جار خوێندراوەتەوە\nزەمەن - دهۆک\nدوای حەوت مانگ لە کۆچی دوایی میر تەحسین بەگ میری ئێزدییان، دوای مشتومڕو گفتوگۆیەکی زۆری ناوخۆیی، دواجار حازم ته‌حسین به‌گ، كوڕه گه‌وره‌ى میری کۆچکردوو لە جێی باوکی دانراو بوو بە میری ئێزدییان لە جیهاندا.\nئەم هەڵبژاردنە دوور نەبوو لە ناکۆکی ناوخۆی ئێزدییەکان، بەڵکو بووە هۆی دوو لەتکردنیان و بەشێک لە شنگالییەکان کە لە پەکەکەوە نزیکن، ئەم میرە نوێیە رەت دەکەنەوەو بۆ خۆیان میر نایف بەگیان وەکو میر دەست نیشان کرد.\nدوای دەستنیشانکردنی میری نوێ، چەندین کەسایەتی و رێکخراوی ئێزدی، بە بەیاننامەو راگەیەنراو، میری نوێیان رەتکردەوە. لەم دوو لەتکردن و درزخستنەی نێو ئێزدییەکان، پارتی و پەکەکە تۆمەتبار دەکرێن بە دەستتێوەردانی حزبیی لەو پۆستە باڵا و گرنگەی ئێزدییەکان.\nمیری نوێ کێیە؟\nحازم ته‌حسین به‌گ ساڵى 1963 له ناحیه‌ى باعه‌درێ سه‌ر به قه‌زاى شێخان له دایكبووه، خێزانداره‌و باوکی دوو كوڕو كچێكه. ماوه‌ى حەوت ساڵه ئه‌ركى نوێنه‌رایه‌تى میرى وه‌رگرتبوو. هەروەها لە خولى سێیه‌مى په‌رله‌مانى كوردستاندا ئەندامی پەرلەمان بووه لەسەر فراکسیۆنی پارتی دیموکراتی کوردستان.\nته‌حسین به‌گ باوكى حازم له ته‌مه‌نى 15 ساڵییەوە تا رۆژی 25ى کانوونی دووەمی ٢٠١٨ کە كۆچى دواییكرد، میرى ئێزدییان بوو واته ماوه‌ى 75 ساڵ كه ئه‌و كات له‌لایه‌ن دایكیه‌وه دانرابوو.\nحازم ته‌حسین به‌گ له‌نێوان شەش كه‌س كه له بنه‌ماڵه‌کەى كاندیدكرابوون به زۆرینه‌ى ده‌نگى ئه‌ندامانى ئه‌نجومه‌نى ڕۆحانیى به میرى ئێزدییان و سه‌رۆكى ئه‌نجومه‌نى ڕۆحانى هه‌ڵبژێردرا و هه‌ر یه‌كه له كامیران خه‌یرى سه‌عید به‌گ به وه‌كیلى میر بۆ كاروبارى ئاینیى، هه‌رمان میرزا سه‌عید به‌گ به وه‌كیلى میر بۆ كاروبارى گه‌نجان ده‌ستنیشانكران.\nهەروەها شێرزاد فاروق سه‌عید به‌گ وه‌كیلى میر بۆ كاروبارى كۆمه‌ڵایه‌تى و جه‌وهه‌ر عه‌لى حسێن به‌گ، به وه‌كیلى میر بۆ كاروبارى په‌یوه‌ندییه‌كان ده‌ستنیشان كران .\nمیرى ئێزدییان نوێنه‌رایه‌تى سیاسى، دیپلۆماسى، كۆمه‌ڵایه‌تى و هه‌روه‌ها فه‌تواى ئاینى هه‌موو ئێزدییه‌كانى جیهان ده‌كات.\nبه‌گوێره‌ى ئامارێكى تایبه‌ت به خۆیان، ژماره‌ی ئێزدییه‌كان لە جیهاندا نزیكه‌ى یه‌ك ملیۆن كه‌س دەبن. نزیكه‌ى 550 هه‌زار كه‌سیان له هه‌رێمى كوردستان و عێراق ده‌ژین كه دابه‌شبوون به‌سه‌ر ناوچه‌كانى شەنگال، شێخان، به‌عشیقه‌و به‌حزان، تلكێف، شاریا، خانكى و سنوونێ.\nهه‌روه‌ها زیاتر له 400 هه‌زار کەسیان له وڵاتانى ئه‌مریكا و كه‌نه‌دا، ڕوسیا و ئه‌رمینیا، توركیاو ئه‌ڵمانیاو چەند وڵاتێکی تردا نیشته‌جێن.\nناكۆكییه‌كانى نێو ماڵى ئێزدیی\nهه‌ر چه‌نده پێشتریش ڕه‌خنه‌ى زۆر له ئه‌داى میرته‌حسین به‌گ ده‌گیرا له‌وه‌ى نه‌یتوانیوه نوێنه‌رایه‌تى راسته‌قینه‌ى هه‌موو ئێزدییان بكات، به مردنیشى ناكۆكییه‌كانى بنه‌ماڵه‌كانى ئێزدییان به‌تایبه‌تى شەنگالییه‌كان و بنه‌ماڵه‌ى ته‌حسین به‌گ زیاتر پەرەیسەند. به‌وپێیه‌ى له سه‌رده‌مى میر ته‌حسین به‌گدا ئێزدییه‌كان به تایبه‌ت شەنگالییه‌كان دووچارى چه‌ندین نه‌هامه‌تى و وه‌ك خۆیان ده‌ڵێن فه‌رامۆشكردن بوونەوە. بەرچاوترینیان دوو ته‌قینه‌وه به‌هێزه‌كه‌ى ساڵى 2007ى گرعوزێرو سیبار شێخ خدر، كه لەو تەقینەوانەدا سه‌دان كه‌س بوونە قوربانیی.\nسەرباری ئەمانە، هێرش و داگیرکاریى داعش له ساڵى 2014 نەهامەتی و کارەساتەکانی ئێزدییەکان گەیشتنە لوتکە.\nئه‌وانەی هه‌ڵبژاردنى میر حازم ته‌حسین به‌گ ڕه‌ت دەكه‌نه‌وه، پێیانوایه میری نوێ هه‌م مه‌رجى میراتى تێدا نییه به‌وپێیه‌ى دایكى له بنه‌ماڵه‌ى میر نییه، هه‌میش ده‌ستى حزب هەیە له پشت دانانى حازم وەکو میر. ئه‌مه‌ش دووره له نه‌ریتى ده‌ستنیشانكردنى میر.\nله‌به‌رامبه‌ریشدا به‌شێك له سه‌رۆك هۆزه‌كانى شەنگال به فه‌رمى هه‌ڵبژاردنى حازم یان ڕه‌تكرده‌وه‌و له كۆنگره‌یه‌كى رۆژنامه‌وانیدا (نایف كوڕى داود سلێمان به‌گ)یان وه‌كو میرى ئێزیدییان ده‌ستنیشانكرد.\nئەوانەی میر نایفیان وەکو میر هەڵبژاردووە ده‌ڵێن “میر نایف سیفه‌تى میراتى تێدایه به‌و پێیه‌ى دایك و باوكیشی لە بنه‌ماڵه‌ى میرن”.\nمیر نایف زیاتر له په‌كه‌كه‌و حكومه‌تى عێراقەوە نزیكه، ئه‌مه‌ش وایكردووه نێو ماڵى خودى شەنگالییه‌كانیش بووەته دوو پارچەوە. ئه‌و ئێزدییانه‌ى له پارتیه‌وه نزیكن حازم به میرى خۆیان ده‌زانن و له‌به‌رامبه‌ریشدا ئه‌وانه‌ى دژى پارتین میر نایف به میرى خۆیان ده‌زانن.\nپێشێلكاریە یاسایەكانی دەسەڵاتەكانی هەرێم لە سەردەمی کۆرۆنا\nپه‌لهاویشتنی توركیا به‌سه‌ر ده‌وروبه‌ری دا\nچەند زانیارییەکی نوێ لە بارەی گرێبەستە نەوتییەکانی هەرێمەوە ئاشکرا دەکرێت\nبەربەستەكانی به‌رده‌م هه‌ڵبژاردنه پێشوه‌خته‌كه‌ی عێراق\nرێوشوێنە دەستوریەكان بۆ هه‌ڵبژاردنی پێشوەختەی پەرلەمانی عێراق و ئاریشەكانی بەردەمی\nمنداڵانی فڕێدراو.. ئه‌و بێده‌سه‌ڵاتانه‌ی باجی هه‌ڵه‌ی باوانیان ده‌ده‌ن


خوێندکارێکی خوێندنگەکانی خزمەت بەشداری لە یورۆڤیشن دەکات – بزاڤی خزمەت\nخوێندکارێکی خوێندنگەکانی خزمەت بەشداری لە یورۆڤیشن دەکات\nئۆلێکساندەر بالابانۆڤ خوێندکاری خوێندنگەی مەریدیەنی نێودەوڵەتی لە وڵاتی ئۆکرانیا، لە پێشبڕکێی ساڵانەی یورۆڤیشن نوێنەرایەتی وڵاتەکەی دەکات.\nناوبراو کە لە هەمان کاتدا بەشداربوویەکی هەمیشەیی پێشبڕکێی فێستیڤاڵی نێودەوڵەتی زمان و کەلتورە(IFLC)، باس لە ڕۆڵی خوێندنگەکانی خزمەت دەکات لەو ئەزمونەی لە ژیانیدا بەدەستیهێناوە.\nناوبراو لە چاوپێکەوتنێکدا لەگەڵ ڕادیۆی دەوڵەتی ئۆکرانیا، ئاماژە بەوە دەکات کە لە بابەتی سەرکەوتن بۆ نوێنەرایەتیکردنی وڵاتەکەی لە سەر ئاستی وڵاتانی ئەوروپا، خۆی بە قەرزاری مامۆستایانی خوێندنگەی مەریدیەن و ڕێکخەرانی پیشبڕکێی ساڵانەی (IFLC) دەزانێت.\nباڵابانۆڤ لە میانەی چاوپێکەوتنە ٢٠ خولەکیەکەیدا کەوا لەگەڵ ڕادیۆی فەرمی وڵاتەکەی ئەنجامیداوە، باس لە چیرۆکی وتنی گۆرانی “بیکەنەوە” دەکات، کەوا بە نیازە لە پێشبڕکێی ساڵانەی یورۆڤیشنی بەشی منداڵان پێشکەشی بکات.\nباڵابانۆڤ ئاماژەی بەوە دا کە هەرچەندە میوزیکی زۆر بەلاوە گرنگە، بەڵام بایەخی زیاتر بە وانەکانی دەدات و، لە هەمان کاتدا باسی لە پاڵپشتی هاوڕێکانی کرد بۆ بەشداریکردنی لە پێشبڕکێی یورۆڤیشندا.\nناوبراو ئاماژەی بە سەرکەوتنی هاوڕێکانیشی کرد کەوا لە زۆربەی پێشبڕکێ نێودەوڵەتیەکاندا مەدالیای ئاڵتونییان بۆ خوێندنگەکانی وڵاتەکەیان بەدەستهێناوە.\nناوبراو ئەوەی دووپاتکردەوە کەوا لە ڕێگەی فێستیڤاڵی نێودەوڵەتی کەلتور و زمانەوە ئەزمونێکی گەورەی بەدەستهێناوە و پاشان وتی” لە ڕێگەی ئەم فێستیڤاڵەوە زۆر وڵاتی دونیا وەک بەڕازیلیا، ئوستورالیا، ئەمەریکا و کەنەدا گەڕاوم و، لەگەڵ منداڵانی وڵاتە جیاوازەکان گۆرانیم وتووە. ئەمەش ئەزمونێکی گەورەی بە من بەخشی. ئامانجی ئەم فێستیڤاڵانەش بریتی بوو لەوەی کەلتور و زمانە جیاوازەکانی دونیا لە یەکتری نزیک بکاتەوە و، هەستی پێکەوە ژیان لە نێو منداڵاندا دروست بکات. منداڵان لە ڕێگەی ئەم فێستیڤاڵەوە هەم کەلتوری خۆیان دەناسێنن، هەم کەلتوری وڵاتانی تر دەناسن. لەگەڵ تەواوی ئەو منداڵانە دۆستایەتیەکی گەرموگوڕمان هەیە، لە ڕێگەی تۆڕە کۆمەڵایەتیەکانەوە پەیوەندیەکی بەردەواممان هەیە”.\nباڵابانۆڤ سەبارەت بە کێشەی پیسبوونی ژینگەی تەواوی مرۆڤایەتیش وتی” پیسبوونی ژینگە و ئەو گۆڕانکاریانەی لە ژینگەدا ڕوویان داوە من زۆر نیگەران دەکەن. ئایا ئێمە چی دونیایەک لە دوای خۆمان بەجێدەهێڵین؟ ئەمە پرسیارێکی زۆر گرنگە و پیویستە هەموو کەسێک بە گوێرەی ئەم پرسیارە هەنگاوەکانی خۆی هەڵبگرێت”.\n88 جار بینراوە 2 جار ئەمرۆ بینراوە


ته‌قینه‌وه‌یه‌كی خۆكوژی له كابوڵ سێ كه‌س ده‌كوژێت\nی مانگی پـێنج ٢١, ٢٠٠٦\nهێزه‌كانی ئاسایشی ئه‌فغانی ده‌ڵێن خۆكوژێـك له كابوڵ ئۆتۆمبیلێـكی به بۆمب چێنراوی ته‌قاندۆته‌وه و بۆته هۆی كوشتنی خۆی و دوو كه‌سی دیكه.\nكاربه‌ده‌ستان ده‌ڵێن ئۆتۆمبیلـه‌كه ڕۆژی یه‌كشه‌ممه ته‌قیوه‌ته‌وه له ڕۆژهه‌ڵاتی شاره‌كه له‌و ناوچه‌یه‌ی كه بنكه‌كانی له‌شـكری نێوده‌وڵه‌تی لێـیه.\nگوته‌بێژی هێزه‌كانی ئاسایشی نێوده‌وڵه‌تی سه‌ر به ناتۆ له ئه‌فغانستان گوتی كه‌س له هێزه‌كانی هاوپه‌یمانان پـێوه نه‌بووه، به‌ڵام ته‌قینه‌وه‌كه 2 هاوڵاتی كوشـتووه و ژماره‌یه‌كی دیكه‌شی بریندار كردووه.\nئه‌م هێرشه له‌كاتێـكدا ڕوویدا كه وه‌زیری ده‌ره‌وه‌ی ئه‌فغانستان، ڕه‌نـگی دادفار ڕێبه‌ره‌كانی تاڵیبان كه له پاكستان ده‌ژین تاوانباركرد به‌وه‌ی هه‌ماهه‌نـگی ده‌كه‌ن له‌گه‌ڵ یاخیبوان له ئه‌فغانستان.\nئه‌م تێـبـینی‌یانه‌ی وه‌زیری ده‌ره‌وه‌ی ئه‌فغانستان ڕه‌نـگدانه‌وه‌ی تێڕوانینی حكومه‌تی ئه‌فغانیـیه به‌رامبه‌ر به پاكستان به‌وه‌ی كارێـكی ئه‌وتۆ ناكات بۆ زامنـكردنی سنوره‌كان و شـكستهێنان به ئیسلامیـیه توندڕه‌وه‌كانی كه له دیوی پاكستان كار ده‌كه‌ن.\nپاكستانیش چه‌ندین جار ئه‌و تومه‌تانه‌ی ڕه‌تـكردۆته‌وه و ده‌ڵێت ده‌یانه‌وێت ئه‌فغانستان له ئارامیدا بـبینن.


دوو روانگەی کۆن\nبە گوێرەی رەوایەتێکی کۆنی ئایینی، مرۆڤ بوونەوەرێکە لە نێوان فریشتە و شەیتان. فریشتە وەک لایەنی سپی و بێ خەوش و خاوێن؛ شەیتانیش وەک لایەنی رەش و پیس و پڕ لە ئاکاری خراپ. بەم پێیە مرۆڤ نیوەی لە فریشتەکانە و نیوەی لە شەیتان.\nیان سفر یان سەد\nرەنگە هیچ ئایدیایەک بە قەدەر ئایدیا ئایینی و ناسیونالیستە تووندڕەوەکان حەزیان بە کاریزما و سازکردنی کاریزما نەبێ. پرسیار دەکرێ ئەوە بێ کە بۆ؟ دیارە ئەم پرسیارە دەتوانرێ وەڵام بدرێتەوە. بۆ وێنە پێویستیان بە کاریزمایە چونکە ئەم بیرانە زیاتر لەسەر ئیمان و باوەڕ راوستاون، تا لێکدانەوە و بیری زانستی.\nنەوەی سووتاو، نەوەی فەوتاو\nلە کلتوری سیاسی بەو نەوەیەی وا شۆڕشی ساڵی پەنجاوحەوتی رێکخست و بە ئەنجامی گەیاند دەگوترێ نەوەی سووتاو! سووتاو بەو مانایە کە بەپێچەوانەی ئەو شۆرشەی کردیان، نەیانتوانی بە ئامانجەکانی خۆیان کە ئازادی و دابینکردنی مافەکان بوو بگەن و، بگرە بوونە قوربانی کردەی خۆیشیان و زۆریان لە کوژرا و زیندانی کران و یاخود دەربەدەر بوون.\nجیهانی تۆڕە کۆمەڵایەتییەکان کۆتایی بە مۆنۆپۆلی تریبونە فەرمی و باوەکان هێناوە. ئەم کۆتاییە لە هەموو بوارەکاندا دەبینرێ: رۆژنامە، رادیۆ، تەلەفزیۆن، گۆڤار و... ، بەڵام ئەمە بەو مانایە نیە کە لەم بوارانەدا دامودەزگای گەورە نەبن و پشکی شێریان بەرنەکەوتبێ.\nشێر و کۆیلەی هەژار


سەرەداوە مێژوییەکانی ئیخوانی تورکیا - ئاوێنه\nسەرەداوە مێژوییەکانی ئیخوانی تورکیا\nلەپەنجاکانی سەدەی ڕابردودا کە سەرەتای دیواربەندی نێوان هەردو بلۆکی سۆسیالیزمی – سۆڤیەت‌و سەرمایەداری – ئەمریکابو، ئیخوانەکانی تورکیا ناڕاستەوخۆ بەپشتیوانی بەریتانیاو ئەمریکا لەڕێگەی هەڵبژاردنەوە دەستەڵاتیان گرتە دەست.\nعەدنان مەندەریس‌و جەلال بایار کە هەردوکیان ئەندامی پارتەکەی ئەتاتورک – پارتی گەلی تورکیابون، لەساڵی ١٩٤٦ دا جیابونەوە، پارتی دیموکراتیان دامەزراند.\nلەپاش هەڵبژاردنی ١٩٥٠ەوە، بایار کرا بەسەرۆک کۆمار و مەندەریسیش بووە سەرۆک وەزیران. پێکەوە تا کودەتا سەربازیەکەی ١٩٦٠ حکومڕانی تورکیایان دەکرد. گەلێک دەستکەوتی ئابووری‌و سیاسیان بۆ تورکیا مسەوگەرکرد. لەگەڵ ئیخوانەکاندا تیکەڵاوبوون، بزاوتی ئیسلامی لەسەردەمی ئەواندا دەستی پێکرد. عەسکەری تورکیا کە خۆیان بەپاسەوانی فیکری ئەتاتورک‌و دەستوری کۆماری ئەتاتورک دەزانی، پێیانوابو مەندەریس بەنیازی هێنانەوەو گەڕاندنەوەی عوسمانیەکانەو دەیەوێت خەلافەت دابمەزرێنێتەوە. کودەتایان بەسەرداکردو لەساڵی ١٩٦٠ دا لەسیدارەیاندا.\nنەوەی پاش مەندەریس نەجمەدین ئەربەکان بوو ، مامۆستا و ڕابەری رۆحی ئەردۆغان . ئەربەکان بە ئاشکرا پارتە ئیسلامیەکەی بەناوی جۆربەجۆرەوە دەکردەوە ، لە ناوەڕاستی نەوەدەکانی سەدەی ڕابردوودا دەستەڵاتی گرتە دەست . تاوەکو عەسکەر ئەویشی لە دەستەڵات خست . ئەردۆغان هاوپەیمانی لەگەڵ فەتحوڵاگیولەین بەست و لەگەڵ هاوڕێکانیدا کە ئێستا پشتی تێکردوون ( عەبدوڵا گیول و داود ئۆغڵۆ ) پارتی داد و گەشەپێدانیان دامەزراند . نزیکەی حەڤدە ساڵە حوکمڕانی تورکیا دەکات . شوێن پێ ی مەندەریسی بە وردی هەڵگرتووە و دەیەوێت خەونە ئیخوانیەکانی ئەو لە تورکیا و ناوچەکەدا بهێنێتەدی .\nمەندەریس کە بە پشتیوانی و پارە و هەوڵی ئەمریکی و بەریتانیەکان دەستەڵاتی گرتە دەست . ئەندازیاری پەیمانی بەغدابوو لەنێوان تورکیا و ئێران وعێراق و پاکستاندا ( ١٩٥٥) ئەم هاوپەیمانیە دیوارێکی ئەمریکی بوو بەڕووی سۆڤیەتدا . سۆڤیەتیەکان گەیشتبوونە میسر و یەمەن و سوریا . داوایان لە عێراق و ئوردنیش دەکرد بچنە ئەو هاوپەیمانیەی سۆڤیەتیەکان بەناوی کۆماری عەرەبی یەکگرتووەوە پشتیوانیان بوون و عەبدولناسر سەرۆکایەتی دەکرد .\nمەندەریس بەئاشکرا دەستی خستبوویە کاروباری ناوخۆی سوریاوە، هەندێ پارتی ئیسلامی لەناو سوریەکاندا دامەزراندبوو لەوانە ئیخوانەکانی سوریا بۆئەوەی حکومەتەکەی شوکری قوەتلی لەسوریا کە موالی بو بەسۆڤیەت بێهێزبکات. دەیویست لەسوریادا دەستەڵاتیک ببێتە فەرمانڕەوا بچێتە نێو هاوپەیمانیەکەی ئەوەوە کە پەیمانی بەغدابو. لەپاش ئەوەی شوکری قوەتلی بەداخوازیەکانی مەندەریس ڕازی نەبوو و ملی بۆ نەئەدا، بەپلانی تورکیا، دیمەشقی پایتەختی سوریا دەیان تەقینەوەی تیرۆرستی بەخۆوە بینی. حەلەب کەمتر نەبوو لە دیمەشق هەموو پردو ریگاوبانە ستراتیژیەکانی ئیدلب تەقێنرایەوە . سوریا توشی قەیرانێکی ئەمنی قوڵ بوویەوە. لەو ناوچانەی ئێستا سوپای تورکیای تیادا جێگرە لە سوریادا ( ئیدلب – ئەعزاز ، جیسرشهور) کۆمەڵێک ئەفسەری سوری لەسوپا جیابوونەوەو وەک ئێستا سوپای ئازادی سوریان دامەزراند کە موالیبوون بەمەندەریس. هاوشێوەی ئەم هێزە چەکدارانەی ئێستای سوریا کە موالین بەئەردۆغان، سوپای ئازادو ئەحراری شام، بەهەمان ناو و هەمان ناوچەو هەمان کێشەوە لەسەردەمی مەندەریسدا دژ بەقوەتلی وەستانەوە. هێزە چەکدارەکانی ئۆپۆزسیۆنی سوریای ئەمڕۆ، هەمان درێژکراوەو دوباربونەوەی دوێنییە لەسوریادا. ئەم ڕووداوانە کە لەساڵی ١٩٥٥ دا ڕویاندا بەپلانی مەندەریس، لەساڵی ٢٠١١ دا دووبارە بوونەوە بەپشتیوانی ئەردۆغان و تا ئێستاکەش بەردەوامە لەناوچەکەدا. لەسوریادا جۆرەها گروپ و تاقمی تیرۆرستی ئیسلامی بەرهەمهێناوەتەوەو بەناوچەکەدا بڵاوەیان پێکراوە.\nئامانج و خواستی مەندەریس و ئەردۆغان لەو هێڵەی ناوی پەیمانی بەغدابوو ، بە سەنتراڵ کردنی تورکیایە لەپرسە ئابووری و سیاسیەکانی ناوچەکەدا و جێبەجێکردنی ئەرکە پێسپێراوەکەشیانە لەلایەن زلهێزە جیهانیەکانەوە. بەڵام لەهەردوو مێژووەکەدا ئەنجامەکەی دروستبوونی قەیرانی گەورە و کارەسات باربووە بۆ وڵاتانی هاوپەیمانیەکەی بەغدای دوێنێ و ئەستانەی ئەمڕۆ . لە عێراقدا کودەتاکەی عەبدولکەریم قاسمی لێکەوتەوە، عێراق تا ئەم ساتەش ئارامی سیاسی بەخۆیەوە نەدیوە . لەئێراندا پشێویەکانی مسەدەق و تودەکانی بەدوادا هات تا شۆرشی ١٩٧٩ و کشانەوەی ئێران لە پەیمانەکە . تورکیاش بە زنجیرەیەک کودەتا و قەیرانی سیاسی و ئابووریدا گوزەرا تا سەرەتای ساڵانی هەشتاکانی سەدەی ڕابردوو بەدەوام بوو .\nدووبارەکردنەوەی ئەزموونەکەی مەندەریس لەلایەن ئەردۆغانەوە ، سەرەداوێکی مێژوویی گرنگە لا پلانێکی جیهانی گەورەدا کە چەندەها بیرمەند و فەیلەسوفی وەک بیرنارد لویس و هێنری لیڤی و جۆرج سۆرس تیۆریزەیان کردووە و نەخشە فیکریەکانیان بۆ داڕشتووە . نەخشە سیاسیەکانیشی لەلایەن ئەمریکا و زلهێزەکانی دیکەی جیهانەوە دادەڕێژرێت .


بێ بەرگییە عیللەت کە هەتیو مەیلی هەتاوە\nلە ماوەی پێشوودا لە تەواوی تۆڕە کۆمەڵایەتییەکان و میدیاکانی کوردستان، هەر باس باسی بەرفربارین. بە دڵنیاییەوە بەفربارین بۆتە مایەی خۆشحاڵی بۆ زۆربەمان بەتایبەتی بۆ منداڵان کە خۆشییەکی زۆری تێدا دەبینن. بەڵام لەگەڵ لایەنە جوان و سپییەکەیدا، با لایەنە ناشیرینەکەشی ببینین. بەتایبەتی بۆ خەڵكی هەژار و ئاوارە، بەفر ناشیرینترین و بارگرانیی و میوانێکی تەواو رەزا قوورسە، چونکە لە کاتی بەفر باریندا، مەینەتییەکانی ئەوان زیاتر دەبێت.\nپێدەچێت بۆ زۆربەی وڵاتانی جیهان ، بەرفربارین و بەرگە سپییەکەی، وێنەیەکی جوان و گەشاوەو مایەی خۆشحاڵی بێت، بەڵام لە وڵاتی ئێمەدا لەلایەکەوە بەهۆی بوونی ئاوارەیەکی زۆر ، لەلایەکی تریش بەهۆی ئەوەی کە رێژەیەکی زۆری خەڵكی ئەم وڵاتە هەژار و کەمدرامەتن، زستان بەفربارین و سەرما، مایەی ناخۆشییە بۆیان. بەداخەوە هەتاوەکو ئێستاش ئێمە لە هەرێمی کوردستان و عیراق، هەمان سیستەمی کۆنمان هەیە و خەڵکی هەر پشت بە نەوت دەبەستێت. هێشتا نەمانتوانیوە سیستەمێکی گەرمایی باش لە ماڵەکاندا دابین بکەین، بۆ نموونە دابینکردنی سیستەمی شٶڤاج، کە لە هەموو جیهان و تەنانەت وڵاتانی دراوسێش پێڕەوی دەکەن، ئەمەش لەکاتێکدا کە چ عیراق و چ هەرێمی کوردستانیش خاوەنی سامانێکی زۆری گازی سروشتییە.\nبەداخەوە چ لە فەیسبووک و چ لە میدیاکانیش هەر لایەنە جوانەکەی بەفربارینیان پێ پیشاندان داین و کەمتر تیشکیان خستە سەر لایەنە ناشیرینەکەی بەفر، کەبۆتە هۆی نەخۆشیی و ساردی بۆ ماڵە هەژار و ئاوارەکان.\nبەداخەوە هەتاوەکون ئێستاش حکومەتی هەرێم بە جددییەوە بیری لە مەسەلەی دابینکرنی نەوت نەکردۆتەوە،دابینکردنی سووتەمەنی، خاڵێکی زۆر گرنگە و ژیانییە بۆ خەڵکی، هەروەک چۆن نان و ئاوو گرنگە، نەوتیش لە زستاندا بۆ خەڵكی زۆر گرنگە. هەتاوەکو ئێستاش زۆربەی ناوچەکانی هەرێمی کوردستان بەشە نەوتی وەرنەگرتووە، ئەمەش لەکاتێکدا ئەمساڵ زستانەکەی زۆر سەخت بووە، هەروەها ئەو بەرمیلە نەوتەش کە دەیدەن بەخەڵکی، بەراستی کەمە و بەشی پێداویستی زستانە درێژەکەی ئەم ساڵ ناکات.\nهیوادارم حکومەتی هەرێمی کوردستان ، بەوپەڕی جددیەتەیەوە بیر لە دابینکردنی نەوت بۆ هاوڵاتاییان بکاتەوە، چونکە ژیانی خەڵكی بەهۆی قەیرانی داراییەوە زۆر خراپ بووەو نەبوونی نەوتیش بۆ ئەم زستانە سەختە، هێندەی تر ژیانیان ئاڵۆز تر دەکات.\n20 سوودمەند و زەرەرمەندی رێکەوتنەکەی سوچی\n21 کورد رووبەروی قۆناغێکی مێژوویی گرنگ دەبێتەوە\n22 چین یادی حەفتا ساڵەی کۆمارەکەی دەکاتەوە\n23 با سوپاسێکی کۆمسینی باڵای هەڵبژاردنەکانی عیراق بکەین\n24 بۆچی دارستانەکانی ئەمازۆن بۆ جیهان گرنگن؟!


ترەمپ: لە ڕێكخراوی تەندروستی جیهانیی كشاینەوە – تۆڕی میدیایی خەڵک\n2020/07/07 - 11:04 PM\nئیدارەی ترەمپ كۆنگرێسی وڵاتەكەی ئاگاداركردووەتەوە كە ئەمریكا بەفەڕمی لە ڕێكخراوی تەندروستی جیهانی كشاوەتەوە.\nڕۆبێرت مینیندێز سیناتۆری دیموكراتەكان لە هەژماری تایبەتی خۆی لە تۆڕی كۆمەڵایەتی تویتەر بڵاویكردەوە: كۆنگرێس ئاگاداركردنەوەیەكی فەڕمی لە سەرۆكی ئەمریكا پێگەیشتووە سەبارەت بە كشانەوە لە ڕێكخراوی تەندروستی جیهانی.\nئەو سیناتۆرەی ئەمریكا ڕەخنەی لە ترەمپیش گرتووە كە لە كاتی پەتایەكی جیهانی وەك كۆرۆنادا ئەو بڕیارەیداوە و ڕایگەیاند: ترەمپ بە شێوەیەكی بێسەروبەر مامەڵەی لەگەڵ تەشەنەكردنی پەتاكەدا كردووە و بەو بڕیارەشی نە لە بەرژەوەندییەكانی ئەمریكا و نە ژیانی ئەمریكییەكانیش دەپارێزێت.\nدۆناڵد ترەمپ، سەرۆكی ویلایەتە یەكگرتووەكانی ئەمریكا لە سەرەتای مانگی ئایاری ئەمساڵ ویستی خۆی بۆ كشانەوە لە ڕێكخراوەكە ئاشكراكرد و لەو كاتەوە بەردەوام ڕێكخراوی تەندروستیی جیهانی بە هاوكاریكردنی چین لە شاردنەوەی چۆنیەتی سەرهەڵدانی ڤایرۆسەكە تۆمەتباردەكات.\nلە كۆتایی مانگی ئایاریش، دۆناڵد ترەمپ ئاماژەی بەوە كرد، وڵاتەكەی ساڵانە 450 ملیۆن دۆلار دەداتە ڕێكخراوی تەندروستی جیهانی و چین تەنیا 40 ملیۆن دەدات، كەچی دەستی بەسەر ڕێكخراوەكەدا گرتووە.\nئەمریكاپارتی دیموكراتەكانی ئەمریكاتویتەرچیندۆناڵد ترەمپڕێكخراوی تەندروستی جیهانیڤایرۆسى كۆرۆنا\nعێراق18 خولەک پێش ئێستا\nخەڵک – بەشی هەواڵ بەپێی نوێترین ئامار، زیاتر لە ٢٠ ملیۆن و ٨١٥ هەزار تووشبووی کۆرۆنا لەجیهاندا تۆمارکراون. ...


٢/ ئیلکساندر هیل کی چیرۆکنووسی ئەمریکی لە ساڵی ١٩٧٠ ڕۆمانی «المد الهائل یان هەڵکشانی مەزن» ئەنووسێت کە ئەو ڕۆمانە لە خۆیدا باس لە پاش کۆتاییهاتنی جیهان ئەکات کە بە هۆی شەڕی زلهێزەکان بە چەکی موگناتیسی لە ساڵی ٢٠٠٨ گۆی زەوی بە تەواوی زیانی پێدەگات و دەشێوێنرێت و کەسانێکی کەم لە پاشماوەی مرۆڤایەتی ئەمێنینەوە و دیسان ململانێیەک دروست ئەبێتەوە لە نێوان لینا و کونان و باپیری لینا لە لایەک و ئەوانەی ئەیانەوە نهێنی زانستی لە باپیری لینا بە دەست بهێنن بۆ دەستگرتن بە سەر وزەی خۆرداو...تادوایی. دواتریش لە ساڵی ١٩٧٨ دەرهێنەری( نیگارە جوڵاوەکان-الرسوم المتحرکه) ی ژاپۆنی هایاو میازاکی «میرای شوێن کونان- فتی المستقبل کونان» ی بە شێوەی زنجیرە کارتۆنی مناڵان بە ئیلهام وەرگرتن لەم ڕۆمانەوە بەرهەم دەهێنێت. کە دواتریش لە عێراق لە ساڵانی هەشتاکاندا لە ژێر ناوی «عدنان و لینا» بە دۆبلاژکراوی مناڵانی ئەو سەردەمەی عێراق لە بیریانە و بینیویانە هاتە نیشاندان لە شاشەی عێراقییەوە. بە گشتی چیرۆکی ئەم ڕۆمانە باس لە ٢٠٠٨ واتا داهاتوو ئەکات واتە پاش ٣٨ساڵ لە نووسینی ڕۆمانەکە و ناوی جەنگی جیهانی سێهەمی لێناوە و باس لە بەکارهێنانی چەکی موگناتیسی ئەکات. کە مناڵ بووم و ئەو زنجیرەیەم ئەبینی بە حوکمی ئەوەی لە کەرکووک خوێندن بە عەرەبی بوو چاک لێی حاڵی دەبووم و هەمیشە پرسیارم لە گەورەکانی دەوروبەرم ئەکرد ئەوە چەند ساڵی دیکە ئەگەینە ٢٠٠٨.\nبەڵام دواتر کە لە کۆتاییدا لە زنجیرەکەدا هێزی شەڕ دۆڕا ئەو خەمەی منیش ڕەوییەوە. کاتێکیش گەورە بووم و ٢٠٠٨ یشم بینی بە بێ کارەسات دیسان خۆشحاڵ بووم کە پێشبینییەکانی هیل کی نەهاتنە دی. ئاخۆ ئەم هەموو زلهێزەی ئەم ناوچەیە و بەم هەموو بڕیاربەدەستە مەزاجی و بێهۆشانەوە و بەو هەموو توانا سەربازی و چەکە بێ ئامانانەوە چی ڕێگە لەوە ئەگرێت ئەو هەڵکشانە مەزنەی ئەلێکساندەر هیل کی بۆ کۆتایی جیهان لە ٢٠٠٨ داینابوو لە ٢٠٢٠ روو نەدەن؟ کوا لە نێو ئەم دیمەنانەی ئەمڕۆ وەها دەردەکەون کە مرۆڤایەتی هیچ پەندێکی لە جەنگی جیهانی دووهەم وەرگرتبێ تا نەیکا بە سێهەم؟


سەلاحسێن ئەفەندی: ئاژاوە، نائومێدی، ئیفلیجبوونی داموودەزگاکانی دەوڵەت/ بەشی چوارەم. – WTARIKURD\nلە بەشەکانی پێشوودا باسی سروشتی سەرمایەداری دەوڵەت کرا، خەسڵەتەکانی، شکستهێنان و داڕمانی، هەروەها کاردانەوەی هەموو ئەمانە لەسەر وڵاتانی خۆرهەڵاتی ناوەڕاست. باسی فراوانبوون و جێگیربوونی شێوازێکی تایبەتی کەپیتالیزمی نووخبە لە چەندین وڵاتانی تازەپێگەیشتوودا کرا. لەو باسانەدا زیاتر گرنگی درا بە خەسڵەتە هاوبەشەکانی وڵاتەکانی خۆرهەڵاتی ناوەڕاست، ئەو فاکتەرانەی کە زەمینەیەکی تایبەتی بۆ فراوانبوونی کەپیتالیزمی نووخبە لە ناوچەکەدا خولقاند، بە تایبەتیش ئەو دەوڵەتانەی کە پێشتر سەرمایەداری دەوڵەت تیایاندا بۆ نزیکەی نیو سەدە جێگیر بوو. حەزم دەکرد لەسەر باسی کۆی وڵاتەکانی ناوچەکە زیاتر بدوێم، بەڵام لێرەدا ئەو دەرفەت و توانایەم نییە، بۆیە ڕاستەوخۆ دەچمە سەر کوورتە باسێک لەسەر عێراق، دواتریش لەسەر هەرێمی کوردستان.\nبۆچی و چۆن ئاژاوە و نائومێدی و بێ متمانەیی پەرەی سەند؟ بۆچی و چۆن داموودەزگاکانی دەوڵەت ئیفلیج بوون؟ ئەو فاکتەرانەی کە لە بەشی سێیەمدا دەستنیشان کران، بە چ شێوەیەک ڕۆڵی خۆیان لە عێراقدا بینی؟ دەرئەنجامەکانی چی بوون؟ کەپیتالیزمی نووخبە چۆن لە وڵاتەکەدا جێگەی خۆی کردۆتەوە؟ خەسڵەتەکانی چییە؟ دەکرێ ئەو فاکتەرانە بە شێوەیەکی پۆسەتیڤانە کاربکەنە سەر ڕێڕەوی گۆڕانکاری؟ ئەم پرسیارانە و چەندین پرسیاری تر پێویستیان بە وەڵامدانەوە و شیکردنەوەیە، پێویستیان بە دیالۆگ و ڕاگۆڕینەوەیە لەسەریان.\nعێراق هەر لە سەرەتایی مێژووەوە ناوچەیەکی گرنگی خۆرهەڵاتی ناوەڕاست بووە، بەڵام هەتا دوای داڕمانی دەوڵەتی عوسمانی و کۆتایی شەڕی یەکەمی جیهان ئەم سنوورانەی ئێستای نەبووە، دەوڵەتێکی سنووردار نەبووە. بەریتانیا ئەم دەوڵەتەی دروست کرد و سنوورەکانی بۆ دەستنیشان کرد. مەبەست لەمە دابینکردنی گەشەکردنی وڵاتەکە و خۆشگوزەرانی خەڵکەکەی نەبوو، بە پێچەوانەوە هیچ حسابێک بۆ مێژووی وڵاتەکە، ماف و بەرژەوەندی و بۆچوونی خەڵکەکەی نەکراوە. مەبەستی بەریتانیا، دروستکردنی سەنتەرێکی ئابووری بوو کە ببەسترێت بە بازاڕی جیهانەوە و بە تایبەتیش بەرژەوەندییە بازرگانی و پێداویستییەکانی خۆیەوە. دروستبوونی ئەو سەنتەرە و چەندین سەنتەری ئابووری تر لە ناوچەکەدا، نەبووە هۆکاری بەستنەوەیان بەیەکەوە و زیادبوونی ئاڵوگۆڕی بازرگانی و کلتوری و زانستی و پڕۆژەی هاوبەش لە ناوەندیاندا، بەڵکوو بووە هۆکاری لە یەک دابڕینیان.\nهەتا کودەتا سەربازییەکەی ساڵی 1958، زورینەی دانیشتوانی عێراق لە لادێکاندا دەژیان، بە بەرهەمهێنانی کشتوکاڵییەوە خەریک بوون. لەگەڵ ئەوەی خەلکی لادێ مسکێن و وەرزێری هەژار و دواکەوتوو بوون، چینی دەرەبەگ خاوەنی گەورەترین ڕێژەی زەوی کشتولاڵیی و ئامڕازەکانی بەرهەمهێنانی لادێ بوون، بەڵام ئەو خەڵکە بە هێزی بازووی خۆیان ژیانیان بەڕێوە دەبرد، خزمەتگوزاریان نەبوو و پێویستێکی ئەوتۆیان بە دامەزراندی دەوڵەت نەبوو، بە پێچەوانەوە بەرهەمهێنانی کشتوکاڵیی کۆڵەکەی ئابووری وڵاتەکە بوو، سەرچاوەی زیاتر لە 90%ی داهاتی نەتەوایەتی بوو، داهاتی پیترۆڵ بۆ خەزێنەی دەوڵەت 10% کەمتر بوو.\nخستنی رژێمی پاشاگەری سەرەتای دروستبوون و گەشەکردنی سیستمێکی جیاوازی بەڕێوەبردنی سیاسی و ئابووری بوو، سەرمایەداری دەوڵەتی لاواز و پاشکۆ. وردە برژوای ڕیزەکانی سوپا، کاربەدەستانی دەوڵەت، توێژێک لە ڕۆشنبیران، بە مەبەستی دەستکەوتی خێرای سامان و دەستەڵات، بە یارمەتی پارتی کۆمونیست و پاڵپشتی وڵاتە سۆسیالیستەکان، لاوازبوونی بەریتانایان قواستەوە و دەستیان گرت بەسەر داموودەزگاکانی دەوڵەتدا. ئەم توێژانەی کۆمەڵگە لە ڕێگەی کۆنترۆڵکردن و بەڕێوەبردنی دەوڵەتەوە، مافی مامەڵەکردن بە سامان و داهات و بەرهەمهێنان و دەستەڵاتی سیاسیی و یاسایی کەوتە دەستیان، بوونە خاوەنی بڕیاردان لەسەر چارەنووسی دەوڵەتەکە و ژیانی خەڵکەکە. بەدرێژایی شەستەکان ململانێ لە نێوان چەندین گرووپی سەربازی وسیڤیل و حیزبەوە بۆ کۆنترۆڵکردنی دەستەڵات بەردەوام بوو.\nگۆڕانکاری گەورە و کاریگەر کاتێ دەستی پێکرد کە پارتی بەعس لە ڕێگەی کودەتای سەربازییەوە ساڵی 1968 دەستەڵاتی سیاسییان کەوتە دەست. هەتا ساڵی 1970 سیستمی سەرمایەداری دەوڵەت هێشتا بەتەواوی جێگیر نەبوو، بەڵام لەو ساڵەدا دوای داپڵۆسینی هەموو ناڕەزاییەک و هەڕەشەیەک لە ناو حیزب و دامودەستگای دەوڵەت و کۆمەڵگەدا، بە ڕێکەوتن لەگەڵ سەرکردایەتی بزوتنەوەی نەتەوایەتی کورد، بە پاڵپشتی تەواوی یەکێتی سۆڤێت و پارتی کۆمۆنیستی عێراقی ئەڵقەلەگوێیان، ئەو حیزبە بە تەواوەتی دەستەڵاتی خۆی بەسەر وڵاتەکەدا سەپاند.\nکە لە سەرەتای حەفتاکاندا حکومەتی بەعس بڕیاری لەسەر بە نیشتیمانیکردنی پترۆل دەرکرد، سامانی نەوت و دەرهێنان و فرۆشتن و داهاتەکانی کۆنترۆڵ کرد، بە تەواوەتی سەرمایەداری دەوڵەتی پاشکۆ لە وڵاتەکەدا جێگیر بوو. داهاتی زۆری پترۆڵ لە ژێر سایەی ئەو سیستمەدا، چەند کاردانەوەیەکی یەکلاکەرەوەی لەسەر ئابووری وڵات و ژیانی خەڵک و خەسڵەتی دەوڵەتەکە و دەستەڵاتدارانی هەبوو.\nداهاتی پترۆڵ بووە کۆڵەکەی ئابووری وڵاتەکە و هەتا دەهات جێگەی بە کەرتی کشتوکاڵ لێژ دەکرد. پشتبەستن بە داهاتی پترۆڵ، لەلایەکەوە بنەمای ئابووری وڵاتی لاواز کرد، لە لایەکی ترەوە بڕیاری ئابووریی و سیاسیی وڵاتەکە بە کردەوە کەوتە ژێر ڕەحمەتی دەوڵەت و کومپانییە زەبەلاحەکانی جیانەوە.\nبەکارهێنانی داهاتی پترۆڵ بۆ کڕینی وەلای سەرەک خێڵەکان و خەڵکی لادێ، کاولکردن و چۆڵکردنی لادێکانی کوردستان و دامەزراندنی موجەمەعات، ئەنفال، تەعریبکردنی بەشێک لە خاکی کوردساتان، کاولکردنی ئەهوار و وشککردنی دارستانەکانی دارخورما. هەموو ئەمانە هەنگاو بە هەنگاو بنەمای ئابووری کشتوکاڵی لادێیی لاواز کرد و پشتبەستنی بە داهاتی پترۆڵ زیاتر کرد.\nبەکارهێنانی ئەو داهاتە بۆ بەهێزکردنی سوپا و دەزگاکانی سیخوڕی و حیزبی و کۆنترۆڵکردنی هاوڵاتیان، نەکو بۆ بەهێزکردنی بنەمای ئابووری و ئینفراسترەکتووری وڵاتەکە. شەڕی کورد و ئێران و دواتر کوەیت، بێجگەلە مەسرەفێکی زۆر و لە ناوچوونی سەدەها هەزار هاوڵاتی و کاولبوونی وڵاتەکە، بەتەواوەتی بنەمای ئابووری وڵاتەکەی داڕزاند.\nدامەزراندی ژمارەیەکی زۆر لە خەڵک لە داموودەزگای بێ سوودی دەوڵەتدا، خڕکردنەوەی خەلک لە موجەمەعاتدا، توانای کارکردن و بیرکردنەوەی خەڵکی کەم کردەوە و ئابووری وڵاتی لاوازتر کرد.\nقۆرخکردنی کەرتی بازرگانی و پیشەسازی لە لایەن دەوڵەتەوە، بە تەواوەتی کەرتی تایبەتی و جووڵەی بازرگانی و فرسەتی کاری ڕاستەقینەی نەهێشت. چین و توێژەکانی کۆمەڵگە، سەرمایەدار و بازرگان و کرێکار و مووچەخۆری ئازادی کەم کردەوە.\nلاوازبوونی بنەمای ئابووری ، پشتبەستنی یەک لایەنانە بە داهاتی پترۆڵ، زیاتر لە جاران وڵاتەکەی کرد بە دەوڵەتێکی لاوازی پاشکۆی کەپیتالیزمی جیهان، خستییە ژێر ڕەحمەتی دەوڵەت و کومپانییە زەبەلاحەکانی جیهانەوە.\nشەڕی ناوخۆ و دەرەکی، هەڕەشەی بەردەوام بۆ سەر ولاتانی ناوچەکە و جیهان، زیادبوونی تێروریزم لە جیهاندا بە تایبەتی دوای هێرشەکەی یانزەی سێپتەمبەر بۆ سەر ولایەتە یەکگرتووەکانی ئەمەریکا، بەرژەوەندی تایبەتی ئەو وڵاتە و حساب نەکردن بۆ بەرژەوەندی و چارەنووسی وڵاتەکە. هەموو ئەمانە درەفتی دا بە ولایەتە یەکگرتووەکانی ئەمەریکا کە لاوازی و هەڕەشەی دەستەڵاتی حیزبی بەعس لە عێراقدا بەکاربهێنێت بۆ بەهێزکردنی پێگە و هەیمەنەی خۆی لە ناوچەکەدا. داگیرکردنی عێراق، کۆتاییهێنان بە دەستەڵاتی بەعس، هەڵوەشاندنەوەی سوپا و لاوازکردنی داموودەزگاکانی دەوڵەتی لێکەوتەوە.\nبە هۆی نەبوونی دیموکراسی و ئازادی، لاوازی یاخود نەبوونی پارت و گروپی ئوپۆسوسیونی بەرچاوڕوون و خاوەن ئەزموون، بەدیل لە وڵاتەکەدا نەبوون کە بتوانن کۆتایی بە دەستەڵاتی بەعس بهێنن و سیستمێکی ئابووری و سیاسی دروست بونیادبنێن. ئەوانەی هەبوون هێزی لاواز و بێ ئەزموون بوون، هەڵبژاردەی ئەمەریکێکان و دەوڵەتە بەهێزاکانی ناوچەکە بوون، لە ناویاندا بە تایبەتی ئێران و تورکیا.\nکەوتنی دەستەڵاتی بەعس، لاوازبوونی تەوای داموودەزگاکانی دەوڵەت، دەستەڵاتی ڕاستەوخۆی ئەمەریکا لە وڵاتەکەدا و کارکردن بۆ بەرژەوەندی تایبەتی خۆیان، دەستێوەردانی ئیقلیمی، نەبوونی بەدیلی گونجاو، شکستهێنانی ئەفسانەی نەتەوایەتی عرووبە، شکستهێنانی بلۆکی سۆسیالیست و ئەفسانەی سۆسیالیزم، بەهێزبوونی ئیسلامی سیاسی، ماندنەوەی سترەکتووری خێڵکەی، لاوزی چینی سەرمایەداری و بازرگان و کرێکاران و مووچەخۆران، لاوازی ڕێکخراوی کۆمەڵگەی مەدەنی، دانانی دەستوری عێراق لەسەر بنەمای تەوافوق، شانبەشانی شۆڕشی تەکنەلۆژیای زانیاری و پەیوەندی هەروەها فراوانبوونی بەخێرایی بە گلۆباڵبوون، ئاژاوە و نائومێدی و ئیفلیجبوونی داموودەزگاکانی دەوڵەتی لێکەوتەوە، کە لە سایەیدا زەمینەیەکی تایبەتی بۆ جۆرێکی جیاواز لە سەرمایەداری نووخبەی لە وڵاتەکەدا دروست کردووە، کە لە داهاتوودا هەوڵ دەدەم لەسەر باسکردنیان بەردەوام بم.\nبۆخوێندنەوەی بەشەکانی پێشووتر یان وتارەکانی ترم تکایەسەیری پرۆفایلی فەیسبووکم یان وتاریکورد بکە.


📕 10 خولەک و 38 چرکە لەم دنیا سەیرەدا - 10 خولەک و 38 چرکە لەم دنیا سەیرە پەڕتووکخانە\n📅 کاتی تۆمارکردن Jun 27 2020 8:32AM\n👁 ئەم بابەتە 3,408 جار بینراوە\nئەلیف شەفەق وەرگێڕانی لە ئینگلیزیەوه: ئازاد مەحمو [ زۆرتر... 👁] ✖ ✖ 1 1 ✔ 99% ✍ ز.س. 6/27/2020 8:32:11 AM\n👁 ئەم بابەتە 21,748 جار بینراوە\nئارام سدیق کۆشکی لە دایکبووی 1982 سلێمانی و لە سا [ زۆرتر... 👁] ✖ ✖ 1 11 ✔ 99% ✍ هـ.ب. 11/21/2010 10:42:04 AM\n📕 شیری ڕەش پەڕتووکخانە\n📅 کاتی تۆمارکردن Oct 2 2018 9:58AM\n👁 ئەم بابەتە 3,915 جار بینراوە\nئەلیف شەفەق وەرگێڕانی لە ئینگلیزیەوە: ڤێنا سەلام [ زۆرتر... 👁] ✖ ✖ 1 1 ✔ 99% ✍ ز.س. 10/2/2018 9:58:32 AM\n👫 ڤیەننا سەلام - ڤێنا سەلام کەسایەتییەکان\n📅 کاتی تۆمارکردن Oct 2 2018 10:12AM\n👁 ئەم بابەتە 1,174 جار بینراوە\nڤیەننا سەلام لەدایکبووی ساڵی 1994ە لە شارۆچکەی چەم [ زۆرتر... 👁] ✖ ✖ 0 2 ✔ 99% ✍ ز.س. 10/2/2018 10:12:17 AM\n| کاتی ئافراندنی لاپەڕە: 1.641 چرکە!


تەقینەوەکانی کابول/ بن‌بەستی دانوستانەکانی ئاشتی و ڕۆڵی ئەمریکا - Mehr News Agency\nAP ١٤٠٠ Ordibehesht ٢٠ ٠٨:٤٢\nNews Code 37236\nبە پێی هەواڵی مێهر، دوێنێ کابول پایتەختی ئەفغانستان بینەری سێ تەقینەوەی بەهێز بوو کە خەڵکی ئەو وڵاتەی تووشی شۆکێکی گەورە کرد و دەنگدانەوەی زۆری لە میدیاکانی جیهاندا بوو.\nلەم ڕووداوەدا تا ئێستا 58 کەس شەهید بوون کە جگە لە 8 کەسیان، ئەوانی دیکە کچانی قوتابخانەی سەیدوشوهەدا بوون. زیاتر لە 150 کەسیش لەم ڕووداوەدا بریندار بوون و ڕێژەی قوربانیان خەریکە زۆرتر دەبێتەوە. ژمارەیەک لە بنەماڵەکانیش تا ئێستاش بەدوای تەرمی منداڵاکانیاندا دەگەڕێن.\nلەو وێنانەی کە لەم ڕووداوە بڵاو بوونەتەوە، کتێبێکی جوغرافیا دەبینرێت کە بۆتە هێمای دەرد و ڕەنجی خەڵکی ئەفغانستان. بێگومان ئەمە ڕووداوێکی تیرۆریستییە و نیشاندەری ئەنقەست بوونی ئەو ڕووداوانە بۆ بەربڵاو کردنەوەی قەیرانەکانە.\nدەوڵەتی کابول دەیەوێ بەرپرسیاریەتی ئەم ڕووداوە بخاتە ئەستۆی تاڵەبان بەڵام تاڵەبان ڕەتی دەکاتەوە و تەنانەت ئەم ڕووداوەش ئیدانە دەکات و ڕایدەگەینێ: داعش بەرپرسی ئەم ڕووداوەیە.\nهیچ گرووپێک بەر پرسیارێتی ناگرێت\nئەوەی کە هیچ گرووپێک بەرپرسیاریەتی ئەم هێرشە لە ئەستۆ ناگرێت، جێ سەرنجە. وێدەچێ هاوکات لە گەڵ چوونە دەرەوەی سەربازە ئەمریکییەکان لە ئەفغانستان، هەندێ لایەن و گرووپ دەیانەوێ دابین کردنی ئاسایش و هێمنایەتی ئەو وڵاتە نامومکین نیشان بدەن.\nلە لایەکەوە دەوترێ جۆ بایدن، سەرۆک کۆماری ئەمریکا بۆ کۆتایی هێنان بە دەستدرێژی سەربازی بە پەلەیە و لە لایەکیترەوە بەرپرسانی دەوڵەتی واشنتۆن دەیانەوێ ئەوە بسەلمێنن کە بە بێ بوونی سەربازانی ئەمریکیی، ئەو وڵاتە دەبێتە گۆڕەپانی شەڕ و قەیران.\nلە لایەکیترەوە، دانوستانەکان گەیشتۆتە بن‌بەستێک کە بە هۆی بەڕێوە نەبردنی بەڵێنەکانی ئەمریکا لە ڕێککەوتنی نێوان تاڵەبان و واشینتۆن لە فێڤریەی 2020، ڕووی داوە. بە پێی ئەم ڕێککەوتنە بریار بوو سەربازە بیانییەکان تاکوو سەرەتای مانگی مەی 2022، ڕەوتی چوونە دەرەوە لە خاکی ئەفغانستان بە کۆتایی بگەینن لە حاڵێکدا کە واشنتۆن ئەم ڕەوتەی درەنگ دەست پێکردووە.\nلێپرسینەوە لە فەرمانبەرێکی ئیسرائیلی


یه‌كه‌م رۆژی جه‌ژن دیاریكرا\n2018-06-12 [06:40 AM]\nنووسینگەی عەلی سیستانی، مەرجەعی باڵای شیعەکانی عێراق لە نەجەف دەڵێت: "پێناچێت ئێوارەی رۆژی پێنجشەممە مانگ ببینرێت، بۆیە پێدەچێت رۆژی ھەینی تەواوکەری مانگی رەمەزان بێت و شەممە بکرێتە یەکەم رۆژی جەژنی رەمەزان.\nنووسینگەی سیستانی لەوبارەیەوە بەیاننامەیەکی بڵاوکردووەتەوەو دەڵێت، پێشبینی دەکرێت ئێوارەی رۆژی ھەینی لە ئاسۆی شاری نەجەفدا و لە کاتی خۆرئاوا بوون و بە دیاریکراوی لە کاتژمێر ٧:١٠ خولەک مانگی شەوال ببینرێت کە دەکاتە رۆژی ١٥ـی حوزەیران و ٣٠ رەمەزان" بەو پێیەش رۆژی شەممە دەبێتە جەژن.\nنوسینگەی سیستانی تەئکید دەکاتەوە کە پێشبینی ناکەن پێنجشەممە مانگ ببینرێت و بۆیە پێدەچێت ھەینی تەواوکەری مانگی رەمەزان بێت.\nشیعەکان زۆربەی کات رۆژێک پێشتر یان پاشتر بە رۆژوو دەبن و بە ھەمان شێوەیەش رۆژێک دواتر یان پێشتر جەژن دەکەن و کەم رێککەوتووە جەژن لەگەڵ سوننەکان بکەن. لە کاتێکدا زۆربەی وڵاتانی ئیسلامی پێکەوە جەژن دەکەن بەڵام شیعەکانی عێراق و ئێران و ھەندێک ناوچەی دیکە بە جیا جەژن دەکەن.\nبەڵام سەنتەری نێودەوڵەتی فەلەکی، رۆژی چوارشەممە (٦ی حوزەیران/ یۆنیۆی ٢٠١٨) رایگەیاند، لە زۆربەی وڵاتانی جیھانی ئیسلامی، یەکەم رۆژی جەژنی رەمەزان ھاوکاتە لەگەڵ رۆژی ھەینی (١٥ی حوزەیران/ یۆنیۆی ٢٠١٨).\nسەنتەرەکە روونیشیکردەوە، ئێوارەی رۆژی پێنجشەممە (١٤ی حوزەیران/ یۆنیۆی ٢٠١٨)، بە چاو، مانگی یەکشەوەی مانگی شەوال (شەشەڵان) لە زۆربەی وڵاتە ئیسلامییەکان دەبینرێت. ھەر بۆیە رۆژی ھەینی (١٥ی حوزەیران) دەبێتە یەکەم رۆژی مانگی شەشەڵان و یەکەم رۆژی جەژنی مانگی رەمەزان.\nئاماژەشی بۆ ئەوە کردووە، لە بەشێکی وڵاتانی ئیسلامی ئەستەم دەبێت مانگی یەک شەوە بە چاو ببینرێت.\nرۆژنامەی (عاجل)ی یسعوودی لە زاری شارەزای فەلەکی (عەبدولعەزیز حێینی) گواستەوە، کە "بە دڵنیاییەوە مانگی رەمەزان ئەمساڵ تەنیا (٢٩) رۆژ دەبێت و (١٥ی حوزەیران) یەکەم رۆژی جەژنە".\nئەو شارەزایە ئاماژەشی بۆ ئەوە کردووە، بە مەرجێک ئاسمان بێ ھەور بێت، ئێوارەی پێنجشەممە (١٤ی حوزەیران) مانگ دەبینرێت\nئەم هەواڵە 34072جار خوێندراوەتەوە


راپۆرتی مافی مرۆڤی کورد\nسەبارەت بە پێشێلکارییەکانی کۆماری ئیسلامیی ئێران.\nمانگی رابردوو دوای ته‌واو بوونی هه‌ڵبژاردنه‌کان رێژیمی ئێران له‌سێداره‌دانی هاووڵاتیانی ده‌ست پێکرده‌وه. بێڕێزیی به ئایینی یارسانیش بۆ بە هۆی قوبانی بوونی دوو هاووڵاتی کوردی یارسان.\nئاگر به‌ردان له دارستانه‌کانی کوردستان و به‌تایبه‌ت له ناوچه‌ی مه‌ریوان په‌ره‌ی سه‌ند و کاربه‌ده‌ستان سه‌ره‌ڕای هه‌وڵی پارێزوانانی ژینگه هیچ وڵام و هه‌وڵێکیان نه‌بوه بۆ پێشگرتن له‌و دیارده‌یه.\nهه‌روه‌ها له‌مانگی رابردوو دا لانی که‌م ٥ ژن به‌ده‌ست که‌س و کاریان کوژران یان کۆتاییان به ژیانی خۆیان هێنا. به جۆرێک مانگی کوشت و بڕی ژنان بوو. کوشتنی ژنان به هۆکاری کۆمه‌ڵایه‌تی و کولتوریه و له لایه‌ن کاربه‌ده‌ستانیش بکو‌ژان لێپێچینه‌وه‌یان له‌گه‌ڵ ناکرێت، بۆیه به هاسانی بکوژان به‌و کاره نامرۆڤانه‌یه هه‌ڵده‌ستن.\nوه‌زاره‌تی ئیتلاعاتی کۆماری ئیسلامی ئێران ٣.٦.٢٠١٣ دوو که‌سی تۆمه‌تبارکراو به سیخۆری (سی ئای ئه‌ی و موساد)، له‌سێداره دا .\nبه پێی هه‌واڵی رادیۆ زه‌مانه، وه‌زاره‌تی ئیتلاعاتی ئێران به بێ ئاشکراکردنی ناوه‌کانیان و ورده‌کاری زیاتر رایگه‌یاندووه، ناوبراوان دانیان به تاوانه‌که‌یاندا ناوه .\nئەو دو که‌سە تۆمه‌تبار به‌وه کرابوون که (بڕێک زانیاری گرنگ و نهێنی وڵاتیان) به ده‌زگا سیخۆریه‌کانی دژبه‌ر داوه .\nوه‌زاره‌تی ئیتلاعات رایگه‌یاندوه ده‌زگاکانی ئیتلاعاتی دژبه‌رانی کۆماری ئیسلامی به (شێوازی نوێ و له‌ژێر ناوی بانگهێشتی کۆنفرانسی نێونه‌ته‌وه‌یی، هه‌رێمی، زانستی، پسپۆڕی، هاوفکری و دۆزینه‌وه‌ی کار، راپرسیی ته‌له‌فۆنی، چاوپێکه‌وتن له‌گه‌ڵ کاناڵه‌کانی ئاسمانی ته‌له‌فزیۆنی و ... هتد) به‌کار دێنن تا که‌سانێک له‌ده‌زگا هه‌واڵگری و سیخۆریه‌کانیان دابمه‌زرێنن .\nرژێمی ئێران ده‌ستڕێژی گولـله له دوو منداڵی خه‌لیفان ده‌کات.\nله‌چوارچێوه‌ی کرده‌وه قێزه‌و‌نه‌کانی رژێمی ئێران له‌به‌رامبه‌ر هاوڵاتیانی کورد، له ڕێکه‌وتی ٠٦.٠٦.٢٠١٣ هێزه‌کانی سوپای پاسداران له‌کوێستانه‌کانى نزیک حاجی ئۆمه‌ران و له‌کاتی له‌وه‌ڕاندنی مه‌ڕو ماڵاتیاندا دوو مێرمنداڵی کورد ده‌ده‌نه به‌ر ده‌سترێژی گولـله و خۆشبه‌ختانه له‌ئاکامدا ئه‌و دوومنداڵه رزگاریان ده‌بێت و به‌ڵام ترس و دڵه‌ڕاوکێیه‌کی زۆر ده‌که‌وێته ناو هاوڵاتیانی ئەو شووێنه .\nسه‌رله‌به‌یانی دوێنی کاتژمێر ٦:٣٠ خوله‌ک له‌کوێستانه‌کانی حاجی ئۆمه‌ران دوو منداڵ به‌ناوه‌کانی"نادر ساڵح عه‌بدوڵڵا، ته‌مه‌ن ١٣ ساڵی و حاجی مسته‌فا عه‌بدوڵڵا ته‌مه‌ن ١١ ساڵی له‌کاتێکدا سه‌رقاڵی له‌وه‌ڕاندنی مه‌ڕو ماڵاتی خۆیاندا بوون، هێزه‌کانی سوپای پاسدارانی سه‌ر به رژێمی ئێسلامی ئێران ده‌یانده‌نه به‌ر ده‌ستڕێژی گولـله و ترس و دڵه‌ڕاوکێ زۆر ده‌که‌وێته ناو هاوڵاتیانی ناوچه‌که و کوێستان نیشینه‌کان ."\nشایانی باسه ساڵی پاریش له‌هه‌مان شوێن شوانێک به‌ناوی فارس محمد ئه‌مین عه‌زیز ته‌مه‌ن ٤٢ ساڵى له‌کاتی له‌وه‌ڕاندنی مه‌ڕو ماڵاته‌کانی ده‌که‌وێته سه‌ر مین و له‌ئه‌نجامدا گیانی له‌ده‌ست ده‌دات .\n٢ که‌س له ڕێڕه‌وانی ئایینی یارسان دژبه بێ‌حورمه‌تی هێزه‌کانی ده‌وڵه‌تی ئێران به ئایینه‌که‌یان ئاگریان له جه‌سته‌ی خۆیان به‌ردا.\nبه پێی هه‌واڵدێریه ناوخۆیه‌کان ٢ که‌س به ناوه‌کانی حەسه‌ن ره‌زه‌وی ونیک موراد تاهیری له ڕۆژانی ١٤ ١٥ ی جۆزه‌ردان له دژی بێ‌حورمه‌تیه‌کانی هێزه‌کانی ده‌وڵه‌تی ئێران ئاگریان له جە‌سته‌ی خۆیان به‌رداوله ئاکام دا هه‌ردووکیان گیانیان له ده‌ست دا.\nبه گوێره‌ی زانیاریه‌کان ئه‌و ڕێڕه‌وانه به‌رله خۆسووتاندن له‌گه‌ڵ چه‌ند که‌س له هاوباوه‌ڕانی خۆیان له مه‌یدانی باباتاهیر، به‌رامبه‌ربه فه‌رمانداری کرماشان گردبوونه‌وه‌یه‌کان کردووه‌و ڕایانگه‌یاندوه له دژی هێرشه‌کانی هێزه ئاسایشه‌کان ئاگرله جه‌سته‌ی خۆیان به‌رده‌ده‌ن.\nهیزه‌کانی ده‌وڵه‌تی ئێران هاوڵاتیه‌کی کوردیان به گووله بریندارکرد.\nله چوارچێوه‌ی هێرشی هێزه چه‌کداره‌کانی ڕژیمی ئێران بۆسه‌رکۆڵبه‌رانی کورد کاسبکارێک به ناوی که‌ماڵ کووده‌ڵی له ناوچه‌ی نزیکی چه‌کۆوسه‌پێکان سه‌ربه شاری سه‌رده‌شت که‌وته به‌رده‌ستڕێژی گووله‌ی ئه‌وهێزانه‌و له ئاکام‌دا به تووندی بریندار بوو.\nله‌ده‌سپێکی ئه‌مساڵ تاکووئێستا لانی که‌م ٤٠ هاوڵاتی کورد له پێناو بژێوی ژیان و که‌وتونه‌ته به‌ر هێرشی هێزه‌کانی ڕژیمی ئێران که تا ئێستا هیچ ڕێکخراو یا ئۆرگانێکی ده‌وڵه‌تی جوابگۆی ئه‌و کوشتارانه نه‌بووه و هیچ بنه‌ماڵه‌یه‌ک قه‌ره‌بوو نه‌کراوه.\nله دوو بۆسه‌دا (٣) کۆڵبه‌ری کورد بوونه قوربانی ده‌ستڕێژی چه‌کدارانی ئێران.\nچه‌کدارانی رژێمی کۆماری ئیسلامی ئێران به‌رده‌وامن له دانانه‌وه‌ی بۆسه و کوشتنی کۆڵبه‌ر و کاسبکارانی کورد. راگه‌یه‌ندرا که دوێنێ (٢) کۆڵبه‌ر و دوو شه‌ممه‌ی رابردووش کۆڵبه‌رێکی تر له ناوچه سنوورییه‌کانی رۆژهه‌ڵاتی کوردستان دراونه‌ته به‌ر ده‌ستڕێژی گولە .\nبه‌پێی ئه‌و زانیارییانه‌ی به‌ده‌ستکه‌وتوون له ده‌روروبه‌ری کاتژمێر ٠٣:٣٠ ی سه‌رله‌به‌یانی رۆژی ٦ی حوزه‌یران له دۆڵی ده‌لیلۆکی ناوچه‌ی شه‌هیدان، سه‌ربازانی رژێمی ئێران بۆسه‌یان بۆ کۆڵبه‌رانی کورد نایه‌وه و له ئه‌نجامدا دوو کۆڵبه‌ر به‌ناوه‌کانی ( موسازاده سه‌لماسا ) ی خه‌ڵکی گوندی ماته‌خریب و ( فه‌رزه‌نده سه‌لماسا)ی خه‌ڵکی گوندی سیجی برینداربوون .\nهه‌ر له‌و هێرشه‌ی چه‌کدارانی رژێمی کۆماری ئیسلامیدا (١٠) وڵاغی کۆڵبه‌ر کوژران و (٦)ی تریش له‌لایه‌ن سه‌ربازانه‌وه ده‌ستی به‌سه‌ردا گیراوه .\nهاوکات شه‌وى دوشه‌ممه ٣ی حوزه‌یرانیش له بۆسه‌یه‌کی تری سه‌ربازان و چه‌کدارانی رژێمدا له ناوچه‌یه‌کی نزیک سه‌رده‌شت کۆڵبه‌رێکی تر به‌ناوی ( که‌مال کۆده‌ڵی ) به سه‌ختی برینداربوو.\nده‌ست به سه‌رکردنی هاوڵاتیه‌ک له شاری سنه له لایان هێزه‌کانی ئاسایشی ئێران.\nبه گوێره‌ی که‌مپینی به‌رگری له زیندانیانی سیاسی ومه‌ده‌نی، ڕۆژی شه‌ممه له ڕێکه‌وتی ١٦/٠٦/٢٠١٣ هاوڵاتیه‌کی دانیشتووی شه‌هره‌کی(به‌هاران) به ناوی (هیوا غه‌ریبی) له لایان هێزه‌کانی ئه‌منی شاری سنه‌وه ده‌ست به سه‌رکراوه. به پێی ئه‌و زانیارانه‌ی بڵاو بوونه‌وه تا ئێستا هۆکاری ده‌ست به سه‌رکردنی هیوا غه‌ریبی که یه‌کێک له چالاکانی بواری کرێکاریه ڕانه‌گێنراوه، ته‌نیا ده‌کووترێ که تاوانی ناوبراو ئاسایشی بووه.\nکۆمەڵەی مافی مرۆڤی کورد


ئەپە نوێکەی یاهوو بە پوختەیەک لە هەواڵەکان بە دەنگ بەیانیان خەبەرت دەکاتەوە – کەی ئای تی ئێن\nئەپ و نەرمەکاڵا 12, تشرینی دووه‌م 2018\nبۆ ئەوانەی کە هەواڵ بەلایانەوە گرینگە و تا دوایین و گرنگترین هەواڵەکان نەبیستن خەبەریان نابێتەوە، یاهوو ئەپێکی نوێی خەبەرکردنەوە Alarmـی بۆیان هەیە. ئەپەکە ناوی WakingNews Alarm Clockـە، کە بە پوختەیەک لە هەواڵەکان لە چەند سەرچاوەیەکی جیاوازەوە خەبەرت دەکاتەوە. لە ئێستادا ئەپەکە لە ژێر تاقیکاریدایە و دەتوانیت لەم بەستەرەوە لە گووگڵ پلەی بەشداری بکەیت و دەستپێگەیشتنی پێشەکی بۆ خۆت بەدەست بهێنیت. بێگومان یاهوو گوێ بۆ فیدباک و ڕەخنە و پێشنیاری بەکارهێنەران دەگرێت.\nئەو سەرچاوانەی بۆ هەواڵەکان بەکارهاتوون لە ئێستادا:\nدوایین سەردێری هەواڵەکان بەیانیان کاتژمێر ٦:٣٠ بەردەست دەبن. بێگومان ئەگەر ویستت بە جگە لە هەواڵەکان بە خەبەربێیت، ئەوا ژمارەیەک لە دەنگ و زەنگ بوونیان هەیە و دەتوانیت بە پێی خواستی خۆت هەڵیان بژێریت.\nبێگومان ئەپەکە خۆڕاییە و لە ئێستادا تەنها لەسەر ئەندرۆید وەکو تاقیکاری بەردەست. هەروەها جگە لە کاتی دیاریکراو، تۆ دەتوانیت بە داگرتنی دوگمەیەکی دیاریکراو گوێ بیستی دوایین هەواڵەکان بین لە ئەپەکەوە.


بۆ ده‌یه‌مین ڕۆژه ئیسرائیل له هێرشـه‌كانی له دژی میلیشـیاكانی حه‌ماس به‌رده‌وامه\nی مانگی یه‌ک ٠٥, ٢٠٠٩\nهێرشـی ئیسرائیل بۆ سه‌ر میلیشـیاكانی حه‌ماس له كه‌رتی غه‌ززه به‌رده‌وامه بۆ ده‌یه‌مین ڕۆژی له‌سه‌ر یه‌ك به هێزی سه‌ربازی و تانك و فڕۆكه‌ی جه‌نگی بۆ سه‌ر ئه‌م ناوچه‌یه‌ی فه‌له‌سـتینیـیه‌كان.\nكاربه‌ده‌سـتانی ته‌ندروسـتی فه‌له‌سـتینی ده‌ڵێن ئه‌مڕۆ دووشه‌ممه به لانی كه‌م 5 كه‌س كوژراون له شـوێنی جیاجیای ده‌وروبه‌ری شـاری غه‌ززه.\nسه‌رچاوه ته‌ندروسـتیـیه‌كانی فه‌له‌سـتینیـیه‌كان ده‌ڵێن له ماوه‌ی ئه‌م به لانی كه‌م 10 ڕۆژه‌دا زیاتر له 500 كه‌س كوژراون به‌هۆی هێرشه ئاسـمانیـیه‌كان و به‌هۆی هێرشی زه‌مینیشه‌وه كه دره‌نگانێـكی ڕۆژی شه‌ممه ده‌سـتیپـكرد. ئیسرائیلیش وای ڕاپـۆرت كردووه سه‌ربازێـكی كوژراوه و 30 كه‌سی تریشی بریندارن.\nڕێـكخراوی میلیشـیایی حه‌ماسیش به‌رده‌وامه له هێرشه موشـه‌كه‌كانی بۆ سه‌ر باشوری ئیسرائیل، له‌گه‌ڵ ئه‌وه‌شـدا كه ئه‌م هێرشـانه‌ی ئیسرائیل بۆ سه‌ر غه‌ززه به مه‌به‌سـتی ڕاگرتنی ئه‌و هێرشـه موشـه‌كیـیانه‌یه.\nكاربه‌ده‌سـتێـكی حه‌ماس ده‌ڵێت ئه‌م ڕێـكخراوه ئیسلامیـیه پلانی هه‌یه شـانده‌یه‌كی خۆی ئه‌مڕۆ دووشه‌ممه بنێرێت بۆ وڵاتی میسر، وه وه‌ك ده‌ڵێت ناردنی ئه‌م شـانده‌یه له‌سه‌ر بانگێشتی میسره بۆ وتووێـژكردن له‌سه‌ر توندوتیژیـیه‌كان.


ئه‌ردۆگان به ئاسته‌نگ، دیموكراتی ئه‌بینێت - KGN\nئه‌ردۆگان به ئاسته‌نگ، دیموكراتی ئه‌بینێت\nنووسینی: مایكل رۆبن\nوه‌رگێڕانی: لوقمان غه‌فوور\nهیچ گومانی تێدا نییه كه ره‌جه‌ب ته‌یب ئه‌ردۆگان حاكمێكی ره‌ها و ئیسلامییه. هه‌وڵده‌دات مۆنۆپۆڵی ده‌سه‌ڵات بكات و سه‌روه‌ت و سامان بۆ خێزانه‌كه‌ی كۆكاته‌وه، هه‌روه‌ها گۆڕانكاری له پره‌نسیپه‌كانیدا كاریگه‌ری راسته‌وخۆی كردۆته سه‌ر كۆمه‌ڵگه‌ی توركی.\nهاوكات توركیا، وه‌ك عه‌ره‌بستانی سعودیه و پاكستان، به‌رده‌وامه له‌سه‌ر رۆمانسییه‌تێكی سه‌یروسه‌مه‌ره له‌نێو به‌شێكی زۆر له‌و دیپلۆماتكارانه‌ی كه له‌توركیا خزمه‌ت ئه‌كه‌ن.\nپێشوازیكردنی دیپلۆماته‌كان له هه‌ر یه‌كێك له‌و وڵاتانه، ئه‌فسانه‌ییه. و هه‌لی ئاڵتونی له‌رێگه‌ی گروپی فشاره‌وه پێشكه‌ش به دیپلۆماته‌كانی پێشوو ده‌كرێت كه په‌یوه‌سته به فرسه‌تی كاركردن، راوێژكاریی و كردنه‌وه‌ی ده‌رگا له‌سه‌ر هه‌موو به‌خشینێكی پاره بۆ ئه‌وانه‌ی كه ده‌چنه زانكۆ و سه‌نته‌ره‌كانی توێژینه‌وه. ئه‌نحامه‌كه ئه‌وه‌یه كه ده‌نگی ئه‌م گروپی فشاره ناره‌سمییه هاوسۆزانه له‌گه‌ڵ ئه‌م سه‌رگوزشته نیشتمانیانه بۆته جه‌ده‌لی سیاسه‌تی ئه‌مریكا.\nره‌فتاری توركیا چه‌نده ده‌یه‌یه‌كه، هیچ به‌هانه‌یه‌ك هه‌ڵناگرێت: پاڵپشتی رێكخراوی قاعیده و گروپه تیرۆویستییه‌كانی داعش ده‌كات، پاكتاوی نه‌ژادی دژی كورده‌كانی سوریا به‌كارهێنا و به‌مدواییه‌ش بۆردومانی ئه‌و ناوچه كوردییانه‌ی عیراقی كرد كه به‌هۆی سیاسه‌تی داعشه‌وه ئاواره و نیشته‌جێی ده‌ره‌وه‌ی سنووری خۆیان بوون، دزینی سامانی سروشتی ناوچه‌یه‌كی ئابوری قوبرس، شكاندنی ئه‌و سزایانه‌ی كه له‌سه‌ر ئیران دانرابوون له‌لایه‌ن ئه‌مریكاوه، زیادكردنی په‌یوه‌ندییه به‌رگرییه‌كان له‌گه‌ڵ روسیا، هاندانی دژه- ئه‌مریكا، و شه‌رێكی سه‌رتاسه‌ری به‌رامبه‌ر ئازادی رۆژنامه‌گه‌ریی و بیروڕا سازداوه. تا ئێستا گروپی یچوكی نهێنی له‌ناو وه‌زاره‌تی ده‌ره‌وه و هه‌ندێك گه‌شتیاری ده‌ره‌وه‌ی توركیا داوای لێبووردن ئه‌كه‌ن له‌و هه‌ڵسوكه‌وتانه‌ی توركیا و سێ به‌هانه‌ی سه‌ره‌كی ده‌هێننه‌وه ده‌رباره‌ی ئه‌وه.\nیه‌كه‌م، ویلایه‌ته یه‌كگرتووه‌كانی ئه‌مریكا هیچ هه‌ستیارێتییه‌كی نییه به‌رامبه‌ر ترس له‌ئاسایشی توركیا به‌تایبه‌تی رێزگرتن له شه‌راكه‌تی پێنتاگۆن له‌گه‌ڵ كورده‌كانی سوریا. كه ئه‌مه‌ش به‌راستی وایه، عه‌ره‌بانه‌كه خراوه‌ته پێش ئه‌سپه‌كه. له‌به‌رئه‌وه‌ی ئه‌مریكا ته‌نیا هاوبه‌ش و هاوكاری كورده‌كانی سوریایه. چونكه به ئاشكرا یارییه دوو گێمییه‌كانی توركیا ده‌بینرێت.\nدووه‌م، قبوڵیانه ئه‌ردۆگان گرفت و كێشه بێت، به‌ڵام له‌و باوه‌ڕه‌دان په‌یوه‌ندی ئه‌مریكا له‌گه‌ڵ توركیا گرنگه و نایانه‌وێت له‌ده‌ستیان بچێت، هیوادارن كه توركیا بچێته‌وه دۆخی پێشووی خۆی دوای مردنی ئه‌ردۆگان، ئه‌م پشتگوێخستنه ئامرازێكه بۆ گۆڕانی گه‌وره له ئه‌ردۆگاندا. دوای 17 ساڵ له ده‌سه‌ڵات، 30 ملیۆن تورك وانه‌یان پێده‌وترێت له‌ژێر ده‌سه‌ڵاتی دیكتاتۆرێکدا، تا رادیه‌ك زۆربه‌یان له سوپادا (وامئه‌ده‌ن- خۆیان فرۆشتووه) به‌ژیانێكی تایبه‌تی بۆ سه‌ركرده سه‌ربازییه‌كانی تورك.\nسێیه‌م، ئه‌وانه‌ن كه ئومێدیان هه‌یه كه توركیا دۆخی دیموكراتی تێدا بكه‌وێته‌وه سه‌ر رێچكه‌ی خۆی و دواجار ئۆپۆزسیۆنه‌كان ئه‌توانن ئه‌ردۆگان بڕوخێنن یان هه‌ر هیچ نه‌بێت رایگرن و له‌سه‌ر كار لایبه‌رن. ئومێدی ئه‌م گروپه زۆر زیادیكرد كاتێك له هه‌ڵبژاردنی ساڵی 2019، حزبی گه‌لی كۆماری (CHP) ی ئۆپۆزیسیۆنی سه‌ره‌كی سه‌ركه‌وت به‌سه‌ر ئه‌ردۆگان-دا له ئه‌سته‌نبول و ئه‌نقه‌ره كه دوو گه‌وره شاری گرنگی توركیان.\nكێشه‌كه له‌وایه ئه‌وانه‌ی سورن له‌سه‌ر بیروباوه‌ڕه‌كه‌ی ئه‌ردۆگان، پێیانوایه رۆڵێكی پاك ئه‌گێرێت، وێرای ئه‌وه‌ی پێیانوایه كه هیچ شتێك نییه له‌سه‌ر كه‌سێتیی و هیچ تۆمارنه‌كراوه و به‌ده‌ره له گه‌نده‌ڵی و نه‌په‌تیزم و خۆبادان. كۆشكێكی 1100 ژووری نییه یاخود ئه‌جێندایی دینی جێیه‌جێ ناكات به‌ڵكو ته‌نیا له‌به‌رئه‌وه‌ی هه‌ندێك تورك كۆك نین له‌گه‌ڵی یاخود هیواخوازن لێپێچینه‌وه‌ی له‌گه‌ڵ بكرێت له‌سه‌ر شكستهێنانی ئابوری توركیا.\nهه‌فته‌ی پێشوو رووداوێكی دیكه كه به‌ته‌واوی قوتبۆوه، پاشه‌كشێتی ئازادی رۆژنامه‌گه‌رییه له توركیا به‌هۆی ده‌سه‌ڵاتی ئه‌ردۆگانه‌وه. یه‌كێك له‌و كه‌ناڵه ته‌له‌فزیۆنیانه‌ی كه تا ئێستا زۆربه‌ی جار رووبه‌رووی ئه‌ردۆگان و حزبی ده‌سه‌ڵاتدار بوونه‌ته‌وه هه‌فته‌ی پێشوو دووجار كه‌نارگیركراون له‌لایه‌ن ئه‌ردۆگانه‌وه.\nبه پله‌ی یه‌كه‌م، په‌رله‌مانتارانی حزبی گه‌لی كۆماری (CHP) حكومه‌تیان بانگهێشتكرد و ره‌خنه‌بارانیان كرد. له‌كاتێكدا ره‌خنه‌گرتنی حزبی ئۆپۆزسیۆن له حزبی ده‌سه‌ڵاتدار له هه‌ر سیستمێكی دیموكراتیدا شتێكی سروشتییه، یاخود ملكه‌چی ئه‌و چاوپێكه‌وتن و راپۆرتانه ببێت كه گوێیان لێی ئه‌بێت. كه‌چی به‌پبَچه‌وانه‌وه ئه‌مه رووی ئه‌ردۆگانی تووڕه كرد و حكومه‌ت چه‌ندین پرۆژه‌ی ره‌تكرده‌وه‌و سزای دارایی سه‌پاند.\nله پرۆگرامێكی تردا به‌رپرسی حزبی گه‌لی كۆماری (CHP) له ئه‌سته‌نبول، میوان بوو، ئه‌و به گاڵته‌جاڕییه‌وه باسی له‌وه‌كرد كه حزبی دادو گه‌شه‌پێدانی ده‌سه‌ڵاتدار به‌م زووانه له‌سه‌ر كار ده‌خرێت. زیاده‌ڕۆییه‌كی زۆر له‌جۆری ئه‌م بیرۆكه‌یه نیشاندراوه، به‌ڵام ئه‌ردۆگان هه‌رگیز ئه‌م جۆره بیرۆكانه‌ی په‌سه‌ند نییه ئه‌گه‌ر هه‌موو تورك نه‌یه‌وێت. به‌پێچه‌وانه‌وه سزای سه‌پاند به‌سه‌ر حزبی گه‌لی كۆماری له‌ژێر ناوی”گوزارشت له پێشبینی نادیموكراتی دژی ئیرادی گه‌ل” و سزاس ئه‌و كه‌ناڵه‌یدا به رێژه‌ی 5% له‌سه‌ر مه‌سره‌فی مانگانه‌ی.\nئومێدی دژه‌كانی ئه‌ردۆگان ئه‌وه نیشانده‌ده‌ن كه شكشتی ئه‌ردۆگان له هه‌ڵبژاردنی شاره‌وانییه‌كانی ئه‌سته‌نبول-ی ساڵی رابردوو نیشانه‌یه كه خه‌ڵكی توركیا ئه‌توانێت نوێگه‌ریبكاته‌وه و تا ئێستاش دیموكراتییه‌ت له توانایدایه ئامانجه‌كانی بێته‌دی، وێرای ئاره‌زووی ئه‌ردۆگان بۆ ئه‌وه‌یه، هه‌تاهه‌تایه حوكم بكات و كورسی ده‌سه‌ڵات ته‌سلیمی كوڕ و نه‌وه‌كانی بكات. به‌ڵام ئه‌و وانانه‌ی به ئه‌ردۆگان دراوه نیشانی ده‌ده‌ن كه ئه‌مه نابێت و پێویسته گوێ له خه‌ڵك بگرێت، نه‌ك پێویست بكات ئه‌سته‌نبول سزا بدات یان بیه‌وێت له‌ئۆپۆزسیۆنی وڵاته‌كه‌ی رزگاری بێت.\nسەرچاوە: واشنگتۆن ئێگزامەنەر\n9ی ئایاری 2020\nTags: #تورکیا، #عەفرین، #ئاسایش، #هەڕەشە\nPrevious هێی سەرۆڪ تۆ دەڵێم ،دواین پۆستی ئەوگەنجە کوردەی لەیۆنان لەکاتی مەلەوانی خنکا\nNext ئه‌مینداری گشتی یه‌كگرتوو : پێکهاتە ئاینی و نەتەوەییەکانی كوردستان ئازادن لە هەڵوێست و باری سیاسی وکۆمەڵایەتی خۆیان